pythainlp/thai-wiki-dataset-v4 huggingface dataset:
เทเรนซ์ มักสวีนีย์

เทเรนซ์ โจเซฟ มักสวีนีย์  หรือ เทรลัค มัก ซิฟเนอ (28 มีนาคม พ.ศ. 2422 – 25 ตุลาคม พ.ศ. 2463) เป็นผู้ประพันธ์บทละคร นักเขียน และนักการเมืองชาวไอริช ได้รับการเลือกตั้งให้เป็นนายกเทศมนตรีนครคอร์กในปี พ.ศ. 2463 ระหว่างสงครามประกาศเอกราชไอร์แลนด์ เขาถูกจับกุมในอังกฤษในข้อหาปลุกปั่นให้ขัดขืนอำนาจปกครอง และถูกจำคุกที่เรือนจำบริกซ์ตัน เขาถึงแก่กรรมในเดือนตุลาคม พ.ศ. 2463 หลังจากการอดอาหารประท้วงเป็นเวลา 74 วัน ได้รับการบันทึกไว้โดยกินเนสส์เวิลด์เรคคอร์ด ให้เป็นหนึ่งในผู้ทำลายสถิติโลกในด้านการอดอาหารโดยไม่บังคับ ร่วมกับผู้ประท้วงคนอื่นในเหตุการณ์เดียวกันคือ โจ เมอร์ฟี และฟิตซ์เจรัลด์
กิจกรรมทางการเมือง.
มักสวีนีย์ได้รับการกล่าวถึงว่าเป็นกวีปัญญาชนที่มีความอ่อนไหว งานเขียนของเขาในหนังสือพิมพ์ไอริชฟรีดอมทำให้เขาได้รับความสนใจจากกลุ่มไอริชริพับบลิกันบราเทอร์ฮุด เขาถูกจับกุมในข้อหาสวมเครื่องแบบของกองทัพสาธารณรัฐไอร์แลนด์ (ไออาร์เอ) ในปี พ.ศ. 2460 ต่อมาในวันที่ 20 มีนาคม พ.ศ. 2463 ได้รับเลือกให้รับตำแหน่งนายกเทศมนตรีนครคอร์ก และถูกจับกุมในวันที่ 12 สิงหาคม ปีเดียวกัน ในข้อหาครอบครองเอกสารปลุกระดม ถูกตัดสินอย่างรวบรัดโดยศาลทหารให้รับโทษจำคุกเป็นเวลา 2 ปี
พรรคมาชูมี

พรรคมาชูมี  หรือ สภาแห่งสมาคมมุสลิมแห่งอินโดนีเซีย  เป็นพรรคการเมืองนิยมอิสลามพรรคหลักในอินโดนีเซีย พรรคนี้ถูกคว่ำบาตรเมื่อ พ.ศ. 2503 โดยประธานาธิบดีซูการ์โน เพราะสนับสนุนการกบฏของ PRRI
ประวัติ.
มาชูมีเป็นชื่อองค์กรที่ก่อตั้งขึ้นระหว่าที่ญี่ปุ่นเข้ามายึดครองใน พ.ศ. 2486 ซึ่งเป็นความพยายามที่จะควบคุมศาสนาอิสลามในอินโดนีเซีย หลังจากที่อินโดนีเซียประกาศเอกราชได้มีการจัดต้งมาชูมีขึ้นใหม่เมื่อ 7 พฤศจิกายน พ.ศ. 2488 และกลายเป็นพรรคการเมืองที่ใหญ่ที่สุดในอินโดนีเซีย ในเวลาไม่ถึงปี โดยรวมองค์กรมุสลิมเข้ามาหลายองค์กร เช่น นัดห์ลาตุล อูลามา และมูฮัมหมัดดิยะห์ ในยุคประชาธิปไตย สมาชิกพรรคมาชูมีได้รับเลือกตั้งจำนวนมาก และให้การสนับสนุนนายกรัฐมนตรี เช่น มูฮัมหมัด นัตซีร์ และบูร์ฮันอุดดิน ฮาราฮัป
ในการเลือกตั้งพ.ศ. 2498 มาชูมีได้คะแนนเสียง 20.9% และได้ 57 ที่นั่งในสภา มาชูมีได้รับความนิยมมากในพื้นที่นับถือศาสนาอิสลามและมีความทันสมัย เช่น สุมาตราตะวันตก จาการ์ตา และอาเจะฮ์ คะแนนเสียงของมาชูมี 51.3% มาจากเกาะชวา แต่มาชูมีเป็นพรรคที่มีความโดดเด่นนอกเกาะชวา ในสุมาตรา กาลีมันตัน และซูลาเวซี มาชูมีได้คะแนนเสียง 42.8% 32% 33.9% ของพื้นที่นั้นตามลำดับ
ใน พ.ศ. 2501 สมาชิกของพรรคมาชูมีบางคนเข้าร่วมในกบฏ PRRI ต่อต้านซูการ์โน ทำให้ใน พ.ศ. 2503 พรรคมาชูมีถูกคว่ำบาตรไปพร้อมกับพรรคสังคมนิยม หลังถูกคว่ำบาตร สมาชิกพรรคมาชูมีได้จัดตั้งกลุ่มใหม่คือคือครอบครัวดาวเดือนเสี้ยว  เพื่อเรียกร้องให้ใช้กฎหมายอิสลามและการสอนศาสนาอิสลาม มีความพยายามที่จะจัดตั้งพรรคในยุคระเบียบใหม่แต่ไม่ได้รับอนุญาต หลังจากซูฮาร์โตลงจากอำนาจใน พ.ศ. 2541 มีความพยายามที่จะฟื้นฟูพรรคอีกครั้งและได้จัดตั้งพรรคดาวเดือนเสี้ยวเพื่อเข้าร่วมในการเลือกตั้ง พ.ศ. 2542 2547 และ 2552
จอห์น กรีน

จอห์น ไมเคิล กรีน  (เกิด 24 สิงหาคม 1977) เป็นนักเขียน อเมริกัน ประพันธ์งานนวนิยายแนวผู้ใหญ่ตอนต้น หรือ วัยรุ่น (young adult fiction) เป็นนักเขียนบล็อกวิดีโอยูทูบ (YouTube video blogger) และเป็นผู้ผลิตวิดีทัศน์เพื่อการศึกษา กรีนได้รับรางวัลพรินซ์อะวอร์ด (Printz Award) ปี 2006 จากนวนิยายเล่มแรกเรื่อง "Looking for Alaska" และมีผลงานขึ้นสู่อันดับ 1 ของชาร์ตหนังสือขายดีที่สุด New York Times Best Seller list คือเรื่อง "The Fault in Our Stars" (ดาวบันดาล) ในเดือนมกราคมปี 2012 และ "Paper Towns" (เมืองกระดาษ) ในปี 2015
อารามเมฆขาว

อารามเมฆขาว ("ไป๋หวินก้วน") เป็นอารามเต๋าในกรุงปักกิ่ง ประเทศจีน เป็นหนึ่งใน "สามศาลบรรพชน" ของสำนักฉวนเจิน มีสมญาว่า "อารามแรกในใต้หล้า" เริ่มสร้างในสมัยราชวงศ์ถัง หลังจากปักกิ่งถูกควบคุมโดยกองทัพมองโกลในปี พ.ศ. 1758 ได้มอบให้ชิว ชู่จี นักพรตเต๋าสำนักฉวนเจินใช้เป็นศูนย์กลางของสำนัก ในปี พ.ศ. 1765 ชิว ได้เผยแพร่ลัทธิเต๋านี้ให้กับเจงกีสข่าน หลังจากนั้นตลอดช่วงเวลาอันยาวนานของประวัติศาสตร์ อารามเมฆขาวได้รับการปกป้องไว้เป็นอย่างดีจากผู้ปกครองทุกยุคสมัย ปัจจุบันอารามแห่งนี้อยู่ในสังกัดสมาคมเต๋าแห่งประเทศจีน 
อาคาร.
ลักษณะเหมือนวัดจีนทั่วไป วางอาคารในแนวเหนือใต้ โดยมีประตูอยู่ทางทิศใต้ตามลักษณะของฮวงจุ้ย ประกอบด้วยห้าอาคารหลัก
ฉัดจัม

ฉัดจัม เป็นอาหารชนิดหนึ่งของชาวกะชีน มีลักษณะคล้ายข้าวยำ โดยนำข้าวมาคลุกกับเนื้อไก่ต้ม หน่อไม้ต้ม ถั่วฝักยาว เห็ดนุมจีย่าง หัวหอม กระเทียมกิบกับน้ำซุปที่ทำจากมันฝรั่งและหน่อไม้เปรี้ยวตากแห้งแบบกะชีน เป็นอาหารที่นิยมใช้เลี้ยงแขกในเทศกาลเก็บเกี่ยว
ว้อกซาโซฮวน

ว้อกซาโซฮวน เป็นอาหารของชาวชีนในพม่า ทำจากเนื้อหมูต้มสุก กินกับน้ำซุปผักกวางตุ้งและน้ำจิ้มรสเผ็ด การรับประทานแบบชาวชีน จะเสิร์ฟเนื้อหมูทั้งก้อนใหญ่ ๆ แล้วใช้มือฉีกเป็นชิ้น จิ้มกับน้ำจิ้ม และกินกับน้ำซุปผัก อาหารนี้เป็นอาหารในเทศกาลไหว้ผีของชาวชีนหลังการเก็บเกี่ยวที่เรียกว่าโคโคปอย
สิ่ว

สิ่ว  เป็นเครื่องมือที่ใช้ตัดไม้, หิน, หรือโลหะ
ให้เป็นรูปร่างต่างๆ โดยอาศัยการตอก (ด้วยค้อน หรือเครื่องตอกไฮโดรลิก)
ให้ส่วนคมที่ปลายสิ่วกินเข้าไปในเนื้อวัตถุหลายๆ ครั้ง เพื่อให้ส่วนที่ไม่ต้องการหลุดแตกออกมา
จนเหลือเป็นรูปทรงที่ต้องการในที่สุด
สิ่ว จะมีส่วนประกอบหลักๆ คือตัวสิ่วที่เป็นโลหะ ซึ่งส่วนปลายจะแบนคมคล้ายลิ่ม และมีด้ามจับที่เป็นไม้หรือพลาสติก
โดยทั่วไป สิ่วจะใช้ในงานประติมากรรมแกะสลักไม้, หิน,
หรือใช้โดยช่างไม้เพื่อแต่งขอบและมุมของไม้แต่ละชิ้น ให้ประกอบรวมกันเป็นชิ้นงานได้พอดี
สมพงษ์ พึ่งผูก

สมพงษ์ พึ่งผูก เกิดวันที่ 29 ตุลาคม พ.ศ. 2513 เป็นนักกีฬาฟุตบอลชายหาดทีมชาติไทย รวมถึงเป็นผู้ทำหน้าที่ให้แก่ฟุตซอลทีมชาติไทยในการแข่งขันฟุตซอลชิงแชมป์โลก 2000 และ 2004 รอบสุดท้าย
นอกจากนี้ สมพงษ์ยังเป็นอดีตผู้ฝึกสอนฟุตบอลทีมชาติไทย ชุดบี
ประวัติ.
วันที่ 19 พฤศจิกายน พ.ศ. 2549 สมพงษ์ซึ่งอยู่ทีมไอแอมสปอร์ต ได้เข้าแข่งขันรายการทีโอที ไทยแลนด์ฟุตซอลลีก 2006 ที่จัดขึ้น ณ เดอะมอลล์ งามวงศ์วาน โดยได้พบกับทีมทีโอที และเขาสามารถเป็นผู้ทำประตูในนาทีที่ 9 อย่างไรก็ตาม ทีมของเขาได้เป็นฝ่ายแพ้ ด้วยผลการแข่ง 5-4 ประตู
ส่วนในวันที่ 10 กรกฎาคม พ.ศ. 2554 สมพงษ์ได้เป็นผู้นำทีมปันหยี เอฟซี เข้าแข่งขันรายการ แคทริจินอลฟุตซอลทัวร์นาเมนต์ 2011 รอบคัดเลือกตัวแทนภาคใต้ ที่โรงยิมเนเซียม สนามกีฬากลาง จังหวัดสุราษฎร์ธานี โดยเป็นหนึ่งในผู้มีส่วนช่วยให้ทีมของเขาฝ่ายชนะทีมจังหวัดยะลาที่ 8-6 ประตู ซึ่งมาจากการทำประตูของสมพงษ์ถึง 3 ประตู และในวันที่ 17 กรกฎาคม ทีมของเขาได้พบกับทีมพญาตานี ยูไนเต็ด ซึ่งสมพงษ์เป็นผู้ทำประตูในนาทีที่ 35 ของครึ่งหลัง และทีมของเขาเป็นฝ่ายชนะที่ 6-2 ประตู
วันที่ 4 ตุลาคม พ.ศ. 2554 สมพงษ์เข้าแข่งขันให้แก่ทีมทูเซเว่น เอฟซี ในรายการยูเมะฟุตซอลเอฟเอคัพ 2011 ที่จัดขึ้น ณ มหาวิทยาลัยนอร์ทกรุงเทพ โดยได้พบกับทีมมหาชัยเมืองทอง และสมพงษ์เป็นหนึ่งในผู้ทำประตู ซึ่งทีมของเขาเป็นฝ่ายชนะด้วยผลการแข่ง 5-0 ประตู รวมถึงในวันที่ 15 ธันวาคม ซึ่งเป็นรอบคัดเลือก รอบ 2 ของรายการเดียวกันนี้ ที่จัดขึ้น ณ ยิมเนเซียม มหาวิทยาลัยรัตนบัณฑิต สมพงษ์เป็นผู้นำทีมทูเซเว่น เอฟซี เข้าแข่งขันในคู่เอก โดยได้พบกับทีมเชียงใหม่ ยูไนเต็ด ซึ่งเขาเป็นหนึ่งในผู้ทำประตูของครึ่งหลัง และทีมของเขาเป็นฝ่ายชนะด้วยผลการแข่ง 9-6
กิจกรรมเพื่อสังคม.
พ.ศ. 2552 สมพงษ์ พึ่งผูก ได้ทำหน้าที่เป็นผู้ฝึกสอนฟุตซอลจากสโมสรฟุตบอลเอสซีจี เมืองทอง ยูไนเต็ด ให้แก่นักกีฬาเยาวชนจากโรงเรียนสตรีวิทยา 2 ในโครงการ ฟิวเจอร์ฟุตบอลดีวิลอปเมนท์
สบาย สบาย

สบาย สบาย เป็นอัลบั้มลำดับที่ 2 ของธงไชย แมคอินไตย์ ออกวางแผงจำหน่ายในปี พ.ศ. 2530 ในสังกัด จีเอ็มเอ็ม แกรมมี่ โปรดิวเซอร์โดย เรวัต พุทธินันทน์ จำนวน 10 เพลง และถูกจัดให้เป็นอัลบั้มของศิลปินชายที่ดีที่สุดแห่งปี และอัลบั้มที่ดีที่สุดแห่งปี สำหรับยอดขายไม่ระบุตัวเลข แต่รายงานแจ้งว่ายอดขายมากขึ้นกว่าชุดแรก แต่ไม่ถึงหลักล้าน โดยมีเพลงเด่น คือ เพลง สบาย สบาย ที่สมัยนั้นดังไปถึงประเทศจีนซึ่งมีการนำทำนองเพลง "สบาย สบาย" ไปใส่เนื้อเพลงเป็นภาษาจีน นอกจากมีการนำเพลงนี้ไปใส่เนื้อเพลงเป็นภาษาฝรั่งเศส
ในงานนิทรรศการอาหารและผลไม้ไทยในระหว่างงานแสดงสินค้าอาหารนานาชาติ เซียล 2008 ที่ประเทศฝรั่งเศส ช่วงเดือนตุลาคม โดยขอความร่วมมือจาก บริษัท แกรมมี่ นำลิขสิทธิ์เพลง สบาย สบาย มาดัดแปลง นอกจากนั้นเพลงสบาย สบาย ยังมีการนำไปใช้เปิดในการแข่งขันกีฬา เช่น เป็นเพลงตัวประเทศไทยในพิธีเปิดการแข่งขันกีฬา ASEAN Schools Games 2017 ณ ประเทศสิงคโปร์ เป็นต้น
รายชื่อเพลง.
ทุกเพลง ประพันธ์โดย เรวัต พุทธินันทน์ ส่วนเรียบเรียงเพลงดูตามรายชื่อเพลง
−1

−1 (ลบหนึ่ง) เป็นจำนวนเต็มลบมากสุด ที่มากกว่า −2 แต่น้อยกว่า 0
−1 เป็นตัวผกผันการบวกของ 1 หมายความว่า เมื่อจำนวนนี้บวกกับ 1 แล้วจะได้เอกลักษณ์การบวกนั่นคือ 0
−1 สัมพันธ์กับเอกลักษณ์ของออยเลอร์นั่นคือ <math>e^{i \pi} = -1\!</math>
ในทางวิทยาการคอมพิวเตอร์ −1 มักใช้เป็นค่าเริ่มต้นของจำนวนเต็ม และใช้แสดงว่าตัวแปรดังกล่าวไม่มีข้อมูลที่เป็นประโยชน์
ลบหนึ่งมีสมบัติต่าง ๆ ที่คล้ายกับบวกหนึ่งแต่ต่างไปเพียงเล็กน้อย
สมบัติทางพีชคณิต.
การคูณจำนวนใด ๆ กับ −1 เทียบเท่ากับการเปลี่ยนเครื่องหมายของจำนวนนั้น สิ่งนี้สามารถพิสูจน์โดยใช้กฎการกระจายและสัทพจน์ว่า 1 เป็นเอกลักษณ์การคูณ สำหรับ "x" ที่เป็นจำนวนจริงใด ๆ เราจะได้
<math>x+ (-1) \cdot x=1\cdot x+ (-1) \cdot x= (1+(-1)) \cdot x=0 \cdot x=0</math>
เมื่อเราใช้ข้อเท็จจริงว่า จำนวนจริงใด ๆ คูณกับ 0 แล้วได้ 0 แสดงนัยโดยสมบัติการตัดออกจากสมการ
<math>0\cdot x= (0+0) \cdot x=0\cdot x+0\cdot x \, </math>
กล่าวอีกนัยหนึ่งคือ
<math>x+ (-1) \cdot x=0 \, </math>
ดังนั้น (−1) ·"x" คือตัวผกผันของ "x" ซึ่งก็มีค่าเท่ากับ −"x" นั่นเอง
กำลังสองของ −1.
กำลังสองของ −1 นั่นก็คือ −1 คูณด้วย −1 เท่ากับ 1 ผลที่ตามมาคือ ผลคูณของจำนวนลบสองจำนวนจะได้จำนวนบวก
สำหรับการพิสูจน์เชิงพีชคณิตของผลลัพธ์ดังกล่าว เริ่มด้วยสมการ
<math>0 =-1\cdot 0 =-1\cdot [1+ (-1)]</math>
สมการแรกปฏิบัติตามการพิสูจน์ในตอนแรก นิพจน์ตัวหลังปฏิบัติตามนิยามของ −1 ว่าเป็นตัวผกผันการบวกของ 1 จากนั้นใช้กฎการกระจายจะได้ว่า
<math>0 =-1\cdot [1+ (-1)]=-1\cdot1+ (-1) \cdot (-1) =-1+ (-1) \cdot (-1)</math>
สมการที่สองปฏิบัติตามข้อเท็จจริงว่า 1 คือเอกลักษณ์การคูณ จากนั้นบวกด้วย 1 ทั้งสองข้างของสมการสุดท้าย จะได้
<math> (-1) \cdot (-1) = 1</math>
การให้เหตุผลด้านบนยังคงใช้ได้กับริงใด ๆ ก็ตาม ซึ่งเป็นมโนทัศน์ของพีชคณิตนามธรรมที่วางนัยทั่วไปจากจำนวนเต็มและจำนวนจริง
รากที่สองของ −1.
จำนวนเชิงซ้อน "i" สอดคล้องกับ "i"2 = −1 และสามารถถือได้ว่าเป็นรากที่สองค่าหนึ่งของ −1 จำนวนเชิงซ้อน "x" อีกจำนวนซึ่งสอดคล้องกับสมการ "x"2 = −1 ก็คือ −"i" ส่วนพีชคณิตของควอเทอร์เนียน ซึ่งมีระนาบเชิงซ้อนด้วย สมการ "x"2 = −1 จะมีคำตอบมากมายเป็นอนันต์
การยกกำลังจำนวนลบ.
การยกกำลังด้วยจำนวนจริงที่ไม่เป็นศูนย์สามารถขยายไปสู่จำนวนเต็มลบได้ เรากำหนดนิยามไว้ว่า "x"−1 = 1/"x" หมายความว่า เรานิยามให้การยกกำลังจำนวนใดจำนวนหนึ่งด้วย −1 จะได้ผลอย่างเดียวกับการหาส่วนกลับของมัน นิยามนี้ก็ได้ขยายไปสู่จำนวนเต็มลบ ทำให้กฎ "x""a""x""b" = "x" ("a" + "b") ยังคงอยู่เมื่อ "a", "b" เป็นจำนวนเต็มใด ๆ 
การยกกำลังจำนวนเต็มลบก็สามารถขยายไปบนสมาชิกที่ผกผันได้ของริงใดริงหนึ่ง โดยนิยามให้ "x"−1 เป็นตัวผกผันการคูณของ "x"
−1 ที่ปรากฏถัดจากฟังก์ชันหรือเมทริกซ์นั้น มิได้หมายถึงการยกกำลังด้วย −1 แต่เป็นฟังก์ชันผกผันหรือเมทริกซ์ผกผัน ตัวอย่างเช่น "f"−1 ("x") คือฟังก์ชันผกผันของ "f" ("x"), หรือ sin−1 ("x") เป็นสัญกรณ์แบบหนึ่งของฟังก์ชันอาร์กไซน์ เป็นต้น
การแทนในคอมพิวเตอร์.
ระบบคอมพิวเตอร์ส่วนใหญ่แทนจำนวนเต็มลบโดยใช้ส่วนเติมเต็มสอง (two's complement) ในระบบเช่นนั้น −1 จะแทนด้วยค่าบิตทั้งหมดเป็น 1 ตัวอย่างเช่น จำนวนเต็มมีเครื่องหมาย (signed integer) ขนาด 8 บิตที่ใช้ส่วนเติมเต็มสอง จะแทน −1 ด้วยค่า "11111111" หรือ "FF" ในเลขฐานสิบหก ถ้าแปลค่านี้เป็นจำนวนเต็มไม่มีเครื่องหมาย (unsigned integer) บิตทั้งหมดจำนวน "n" บิตที่เป็น 1 จะหมายถึงค่า 2"n" − 1 ซึ่งเป็นค่ามากที่สุดที่ระบบ "n" บิตนั้นเก็บได้ จากตัวอย่างข้างต้น "11111111" ก็จะหมายถึง 28 − 1 = 255
เบ็น บานส์

เบนจามิน โธมัส บาร์นส์ (เกิด 20 สิงหาคม พ.ศ. 2524) เป็นนักแสดงและนักร้องชาวอังกฤษ เขามีชื่อเสียงจากการรับบทเจ้าชายแคสเปียนในซีรีส์ภาพยนตร์ "อภินิหารตำนานแห่งนาร์เนีย", โลแกน เดลอส ในเรื่อง "เวสต์เวิร์ลด์", และ บิลลี รุสโซ ในเรื่อง "เดอะพันนิชเชอร์" เขาได้รับเลือกให้แสดงในซีรีส์เรื่อง "ชาโดวแอนด์โบน" ของเน็ตฟลิกซ์
เขาศึกษาเกี่ยวกับการละครที่มหาวิทยาลัยคิงสตัน และเป็นสมาชิกคนหนึ่งของคณะเนชันแนล ยูธ มิวสิค เธียเตอร์ ที่ซึ่งเขาได้เปิดตัวในละครเวทีเรื่อง “The Ballad of Salomon Pavey” เมื่ออายุได้ 15 ปี
เลมีเซราบล์ (ละครเพลง)

เลมีเซราบล์  เป็นละครเพลงที่ดัดแปลงจากวรรณกรรมภาษาฝรั่งเศสในชื่อเดียวกัน ของวิกตอร์ อูโก ประพันธ์ดนตรีโดยคลอดด์-มิเชล โชนเบิร์ก คำร้องต้นฉบับภาษาฝรั่งเศสโดยอัลเลง บูบลิลและฌอง-มาร์ก นาเตล ต่อมาได้แปลงคำร้องเป็นภาษาอังกฤษโดยเฮอร์เบิร์ต เครตซเมอร์
เลมีเซราบล์ออกแสดงครั้งแรกเป็นภาษาฝรั่งเศสในปี ค.ศ. 1980 จำนวน 100 รอบแสดง ต่อมาแคเมรอน แมคอินทอช ที่มีชื่อเสียงในฐานะผู้อำนวยการสร้างละครเพลง "แคตส์" ได้รับข้อเสนอให้ดัดแปลงเป็นภาษาอังกฤษ เพื่อออกแสดงที่โรงละครควีนส์ ในย่าน เวสต์เอนด์ ลอนดอน ในปี ค.ศ. 1985 และประสบความสำเร็จอย่างล้นหลาม จนนำไปออกแสดงที่โรงละครบรอดเวย์ นิวยอร์ก สหรัฐอเมริกา ในปี ค.ศ. 1987 และย้ายไปทำการแสดง ณ โรงละครอิมพีเรียล ต่อเนื่องจนถึงปี ค.ศ. 2003 จำนวน 6,680 รอบ ได้รับการเสนอชื่อเข้าชิงรางวัลโทนี โดยได้รับ 8 รางวัลจาก 12 สาขาที่เสนอชื่อ
เพลงเอกจากละคร ได้แก่เพลง "I Dreamed a Dream" ซึ่งขับร้องโดยตัวละคร ฟองตีน มาจากต้นฉบับในละครเพลงปี 1980 ชื่อ "J'avais rêvé d'une autre vie" ("I had dreamed of another life") กลายเป็นเพลงดังที่มีนักร้องนำไปคัฟเวอร์จำนวนมาก เช่น นีล ไดมอนด์ อารีธา แฟรงคลิน อีเลน เพจ รวมไปถึงฉบับของซูเซิน บอยล์ ที่ร้องในการประกวดบริเทนส์กอตแทเลินต์ ปี 2009 และเผยแพร่ทางเว็บไซต์ยูทูบ โดยมีผู้เข้าชมมากกว่าสี่พันล้านครั้งทั่วโลก เพียงหนึ่งสัปดาห์นับแต่วันเผยแพร่
แลนซ์ สตอร์ม

แลนช์ ทีโมที อีเวอส์ (Lance Timothy Evers) หรือที่รู้จักกันดีในสังเวียนมวยปล้ำว่า แลนช์ สตรอม (Lance Storm) เกิด 3 เมษายน ค.ศ. 1969 เป็นนักมวยปล้ำอาชีพชาวแคนาดา
เขาเป็นที่รู้จักในสมาคม เวิลด์เรสต์ลิงเอ็นเตอร์เทนเมนต์ (WWE) ,เอ็กซ์ตรีมแชมเปียนชิพเรสต์ลิง (ECW) และเวิลด์แชมเปี้ยนชิพเรสต์ลิง (WCW) ระหว่างใน 3 สมาคมนี้ สตรอมได้ชนะเอาแชมป์รวมทั้งหมด 13 สมัย (รวมแชมป์แทกทีม 7 สมัย)
หลังจากที่ถอนตัวออกจากการปล้ำแบบเต็มเวลา เขาเริ่มทำงานที่โรงเรียนมวยปล้ำอาชีพ สตรอมเรสต์ลิงอแคเดมี ในแคลกะรี ,รัฐแอลเบอร์ตา ,ประเทศแคนาดา
ออฟเดอะวอลล์ (เพลง)

ออฟเดอะวอลล์  เป็นเพลงซิงเกิลที่ 3 จากอัลบั้ม "ออฟเดอะวอลล์" โดยนักร้องไมเคิล แจ็กสัน ออกจำหน่ายเมื่อวันที่ 2 กุมภาพันธ์ ค.ศ. 1980
ชาร์ต.
<templatestyles src="Col-begin/styles.css"/>
แคตส์

แคทส์  เป็นละครเพลงที่แต่งโดยแอนดรูว์ ลอยด์ เวบเบอร์ ดัดแปลงจากบทกวีสำหรับเด็ก "Old Possum's Book of Practical Cats" ของที. เอส. เอลเลียต เรื่องราวในจินตนาการเกี่ยวกับฝูงแมวที่อาศัยอยู่ในลานทิ้งขยะของเมือง อำนวยการสร้างโดยแคเมรอน แมคคินทอช เริ่มออกแสดงที่โรงละครเวสต์เอนด์ ลอนดอน ในปี ค.ศ. 1981 และโรงละครบรอดเวย์ นิวยอร์ก สหรัฐอเมริกา ในปี ค.ศ. 1982
แคทส์ได้รับการบันทึกว่าเป็นละครเพลงเวสต์เอนด์ที่เปิดแสดงต่อเนื่องยาวนานเป็นอันดับสี่ ถึง 21 ปีติดต่อกัน (1981 ถึง 2002) และละครเพลงบรอดเวย์ที่เปิดแสดงต่อเนื่องยาวนานเป็นอันดับหนึ่ง ถึง 18 ปีติดต่อกัน (1982 ถึง 2000) (ปัจจุบันเป็นอันดับสอง หลังจากถูกทำลายสถิติโดยเรื่อง "เดอะแฟนธ่อมออฟดิโอเปร่า)"
เพลงเอกจากละคร ได้แก่เพลง "Memory" ที่ขับร้องโดยอีเลน เพจ และนำไปขับร้องใหม่โดยบาร์บรา สไตรแซนด์ และแบร์รี แมนิโลว์
ออลอินยัวร์เนม (เพลงแบร์รี กิบบ์)

ออลอินยัวร์เนม  เป็นเพลงที่เขียนและผลิตระหว่างแบร์รี กิบบ์ และไมเคิล แจ็กสัน บันทึกเสียงในปี ค.ศ. 2002 และออกจำหน่ายในปี ค.ศ. 2011 ออกจำหน่าย 2 ปี ต่อมาหลังจากการเสียชีวิตของไมเคิล แจ็กสันในปี ค.ศ. 2009
บี.เอ.พี

บี.เอ.พี (เกาหลี: ; อักษรโรมัน: B.A.P ย่อมาจาก Best Absolute Perfect) เป็นกลุ่มบอยแบนด์ชาวเกาหลีใต้ ก่อตั้งโดยทีเอสเอนเตอร์เทนเมนต์ในปี ค.ศ. 2012 เปิดตัวด้วยซิงเกิลชื่อ "Warrior" เมื่อวันที่ 26 มกราคม ค.ศ. 2012 ตามด้วยการเปิดตัวอีพีแรกที่ชื่อ "Warrior" ในเดือนกุมภาพันธ์ปี ค.ศ. 2012
ประวัติ.
บีเอพี นั้นเริ่มการฟอร์มกลุ่มขึ้นและเริ่มการโปรโมตในช่วงปลายปี 2011 เริ่มต้นด้วยยงกุก ที่รับหน้าที่ลีดเดอร์ของวง และได้ร่วมงานกับซง จี-อึน ด้วยเพลง "Going crazy" บังยงกุกได้เริ่มเดบิวต์เป็นศิลปินเดี่ยว เมื่อวันที่ 11 สิงหาคม 2011 ด้วยซิงเกิล "I remember" ร่วมงานกับยังโยซอบ สมาชิกวงบีสต์ ฮิมชานเป็นสมาชิกคนที่ 2 ที่ได้รับการแนะนำให้รู้จัก ด้วยการเป็นผู้ดำเนินรายการเดอะโชว์ เมื่อวันที่ 23 พฤศจิกายน 2011 เซโล่เป็นสมาชิกคนที่ 3 ที่ได้รับการแนะนำให้รู้จัก ผ่านการทำงานร่วมกันกับ บังยงกุก ในฐานะกลุ่ม บังแอนด์เซโล่ (Bang&Zelo) ทั้งคู่ปล่อยซิงเกิล "Never Give Up"
ในปี 2018 สมาชิกยงกุกและเซโล่ ได้ออกจากวงหลังจากได้หมดสัญญากับทีเอส เมื่อวันที่ 18 กุมภาพันธ์ 2019 สมาชิกที่เหลืออีก 4 คนก็ได้ออกจากทีเอส
ฮิสทรี (เพลง)

ฮิสทรี  เป็นซิงเกิลดับเบิล A side จากอัลบั้มรีมิกซ์ของไมเคิล แจ็กสันในปี ค.ศ. 1997 โดยเวอร์ชันดั้งเดิมของ "HIStory" ถูกวางจำหน่ายเป็นเพลงในสตูดิโออัลบั้มในปี ค.ศ. 1995 แต่ก็ไม่เคยวางจำหน่ายออกมาเป็นซิงเกิล "Ghosts" เป็นการบันทึกแบรนด์ใหม่ "HIStory" ถูกแต่งโดย ไมเคิล แจ็กสัน, เจมส์ ฮาร์ริสที่ 3 และเทอร์รี เลวิส ก่อนที่จะถูกรีมิกซ์โดย โทนี โมแรน ในปี ค.ศ. 1997 เวอร์ชันดั้งเดิมที่มีคลิปเสียงหลายทางประวัติศาสตร์และตัวอย่าง การรีมิกซ์ไม่ได้มีคลิปเสียงและตัวอย่าง
อะโลน (อีพี)

อะโลนเป็นมินิอัลบั้มของวง ซิสตาร์ โดยมินิอัลบั้มได้รับการปล่อยตัวเมื่อวันที่ 12 เมษายน 2555 และเพลงในมินิอัลบั้มได้รับการโปรโมตในมินิอัลบั้มเดี่ยวกัน
ประวัติ.
การคัมแบ็กของซิสตาร์ประกาศในแฟนคาเฟ่ของพวกเธอเอง หลังจากวันที่ 2เมษายน เอ็มวีเพลง อะโลน ถูกเปิดเผยออกมาวันที่ 4เมษายน ภาพของสมาชิกคนอื่นๆถูกเปิดเผยในเวลาต่อมาโดยมีสมาชิก ฮโยลิน. อย่างเป็นทางการ ภาพแจ็คเก็ตของมินิอัลบั้มได้รับการเปิดเผยวันที่ 5เมษายนวันที่ 6เมษายน ทีเซอร์วิดีโอแรกเปิดเผยเนื้อเรื่องของ โบรา.วันที่ 7เมษายนทีเซอร์วิดีโอของฮโยลินถูกเปิดเผยวันต่อมาทีเซอร์วิดีโอของโซยูถูกเปิดเผย. และวันต่อมาทีเซอร์ของสมาชิกคนสุดท้ายของ ดาซมถูกเปิดเผย และตามมาด้วยทีเซอร์มิวสิกวิดีโอของเพลง อะโลน.
การคัมแบ็ก.
สำหรับหลังจากมิวสิกวิดีโอเพลง อะโลนเปิดตัวในวันที่ 12 เมษายน พวกเธอได้คัมแบ็กในรายการ "M! Countdown"ทางช่อง เอ็มเน็ต รายการ"Music Bank", "Music Core" และ "Inkigayo". เพลง "Lead Me ได้ถูกนำมาแสดงอีกครั้งในสัปดาห์พิเศษ เพลงอะโลนได้รับรางวัลเพลงถึงสองครั้งในรายการ มิวสิกแบงก์ ในวันที่ 27 เมษายน และวันที่ 4 พ.ค.และเพลงอะโลนยังได้รับรางวัลถึงสองในรายการ mutizensทางสถานี เอสบีเอสหรือเรียกอีกชื่อหนึ่งว่า "อินกาโย"และวันที่ 6พฤษภาคมตามลำดับ
ทางหลวงแผ่นดินหมายเลข 2224

ทางหลวงแผ่นดินหมายเลข 2224 สายมวกเหล็ก–ซับน้อยเหนือ เป็นทางหลวงแผ่นดินสายหนึ่งที่อยู่ในเขตอำเภอมวกเหล็ก จังหวัดสระบุรีเกือบตลอดทั้งสาย และพาดผ่านพื้นที่บางส่วนของอำเภอปากช่อง จังหวัดนครราชสีมา มีระยะทางตลอดสายทั้งสิ้น 51.798 กิโลเมตร
รายละเอียดของเส้นทาง.
เริ่มต้นจากถนนมิตรภาพ ในพื้นที่ตำบลมิตรภาพ อำเภอมวกเหล็ก ตรงขึ้นไปตัดกับทางหลวงแผ่นดินหมายเลข 2089 ผ่านหน้าวัดบ้านหมาก ก่อนจะเลี้ยวซ้ายตรงแยกตัดกับทางหลวงแผ่นดินหมายเลข 2273 ตรงขึ้นไปทางทิศเหนือ เลียบคลองมวกเหล็ก ผ่านอุทยานแห่งชาติน้ำตกเจ็ดสาวน้อย ก่อนจะข้ามคลองมวกเหล็กเข้าสู่เขตอำเภอปากช่อง จังหวัดนครราชสีมา ผ่านวัดปากคลอง ก่อนจะข้ามคลองไทร และกลับเข้าสู่เขตอำเภอมวกเหล็กอีกครั้งที่ตำบลหนองย่างเสือ หลังจากนั้นกลับมาตัดกับทางหลวงแผ่นดินหมายเลข 2273 อีกครั้ง แล้วตัดกับทางหลวงแผ่นดินหมายเลข 2243 ก่อนจะสิ้นสุดที่ทางหลวงแผ่นดินหมายเลข 2247 บริเวณหน้าสถานีตำรวจชุมชนลำพญากลาง ตำบลลำพญากลาง รวมระยะทางทั้งหมด 51.798 กิโลเมตร
ชีตเตอร์ (เพลง)

ชีทเตอร์  เป็นเพลงที่เขียนระหว่าง ไมเคิล แจ็กสัน และเกร็ก ฟิลลินแกนส์ ถูกบันทึกในปี ค.ศ. 1991 ที่ Hayvenhurst (Encino) Studios และเดิมมีกำหนดจะปรากฏในสตูดิโออัลบั้มที่เจ็ดของแจ็คสัน แบด ในปี ค.ศ. 1991 แต่ก็ถูกตัดออกจากรายการเพลงโดยไม่ทราบเหตุผล หลังจากที่ถูกส่งไปยังสถานีวิทยุที่สหรัฐอเมริกา และสหราชอาณาจักร การเปิดตัวเชิงพาณิชย์เต็มรูปแบบของ "Cheater" ถูกยกเลิกด้วยเหตุผลที่ไม่ได้ระบุการเปลี่ยนเพลงในการวางจำหน่ายส่งเสริมการขาย
ตูอีโตงา

"สำหรับ จักรวรรดิดูที่ จักรวรรดิตูอีโตงา"
ตูอีโตงา  เป็นราชวงศ์ที่ปกครองจักรวรรดิตูอีโตงา โดยตำนานกล่าวถึงการที่เทพเจ้าตากาโลอาพระเจ้าของชาวตองงามีพระโอรสกับหญิงมนุษย์โลก แล้วให้กำเนิดออกมาเป็นพระเจ้าอะโฮเออิตู ซึ่งพระเจ้าอะโฮเออิตูนี้เป็นต้นราชวงศ์ตูอีโตงา โดยสถาปนาราชวงศ์นี้ในประมาณ ค.ศ. 950 ราชวงศ์ตูอีโตงาเจริญถึงขีดสุดในช่วงเวลาประมาณคริสต์ศตวรรษที่ 12 ในรัชสมัยของพระเจ้าโมโม พระเจ้าตูอิตาตูอิและพระเจ้าตาลาตามา ซึ่งสามารถขยายอาณาเขตได้กว้างไกล จนกระทั่งประมาณคริสต์ศตวรรษที่ 15 ราชวงศ์ตูอีโตงาเริ่มเสื่อมอำนาจลงจากการโอนอำนาจส่วนใหญ่ให้ตูอิฮาอะตากาลาอัว จนกระทั่งหมดอำนาจไปใน ค.ศ. 1826 และเสื่อมสลายไปใน ค.ศ. 1865 สำหรับกฎการสืบราชสมบัติของราชวงศ์นี้จะสืบจากพระบิดาสู่พระโอรสเท่านั้น ปัจจุบันเชื้อสายของราชวงศ์นี้ยังอยู่ในสายกาลานีอูวาลู
การก่อตั้งราชวงศ์และการขยายอำนาจ.
ราชวงศ์ตูอีโตงาก่อตั้งโดยพระเจ้าะโฮเออิตู ซึ่งตามตำนานเชื่อว่าเป็นพระราชโอรสของเทพเจ้าพื้นเมือง เมื่อสิ้นรัชกาลของพระเจ้าอะโฮเออิตูนั้น ไม่ปรากฏหลักฐานใดๆเกี่ยวกับบทบาทของราชวงศ์ นอกจากรายพระนามพระมหากษัตริย์ จนกระทั่งถึงในรัชสมัยพระเจ้าโมโม พระเจ้าตูอิตาตูอิและพระเจ้าตาลาตามา ราชวงศ์มีบทบาทสำคัญในการขยายอำนาจของจักรวรรดิได้ตั้งแต่นีวเวถึงติโกเปีย หลังจากรัชกาลพระเจ้าตาลาตามาเกิดวิกฤตการณ์สืบราชสมบัติเพราะพระเจ้าตาลาตามาไม่มีพระโอรส จึงตั้งท่อนไม้ขึ้นเป็นตูอีโตงาพระนามว่าพระเจ้าตูอีโตงานุย โอเอตามาตู เพื่อให้เป็นพระราชบิดาของพระเจ้าตาลาอิฮาอะเปเปซึ่งเป็นพระอนุชาของพระเจ้าตาลาตามา
ยุคเสื่อมของราชวงศ์.
นับตั้งแต่พระเจ้าฮาเวอาที่ 1 ตูอีโตงาพระองค์ที่ 19 จนถึงรัชสมัยของพระเจ้าตากาลาอัว ตูอีโตงาพระองค์ที่ 23 มีเหตุการณ์ลอบสังหารบ่อยครั้ง พระเจ้าเกาอูลูโฟนูอาที่ 1 จึงตั้งราชวงศ์ตูอิฮาอะตากาลาอัวขึ้น เพื่อช่วยตูอีโตงาปกครอง อย่างไรก็ตามหลังจากสิ้นรัชสมัยของพระเจ้าเกาอูลูโฟนูอาที่ 1 ตูอิฮาอะตากาลาอัวได้เนรเทศตูอีโตงาไปอยู่ที่ซามัว จนกระทั่งตูอีโตงาอ่อนแอลง จึงเชิญตูอีโตงากลับมาปกครอง แต่ไม่มีพระราชอำนาจใดๆมากนัก เป็นเพียงแต่ผู้นำทางจิตวิญญาณเท่านั้น
การสิ้นสุดราชวงศ์.
ราชวงศ์ตูอีโตงาสิ้นสุดลง เมื่อเตาฟาอาเฮาได้รับชัยชนะเหนือพระเจ้าเลาฟิลิตองงาใน ค.ศ. 1826 ทำให้พระราชอำนาจทุกอย่างของตูอีโตงาหมดลง คงเหลือเพียงแต่ตำแหน่งในนามจนพระเจ้าเลาฟิลิตองงาสวรรคตใน ค.ศ. 1865 ก็มิได้ตั้งใครขึ้นมาดำรงตำแหน่งตูอีโตงาอีก จึงถือว่าราชวงศ์ตูอีโตงาสิ้นสุดลง โดยมีพระมหากษัตริย์ที่มาจากราชวงศ์นี้รวมทั้งสิ้น 39 พระองค์
มรดกของราชวงศ์.
การปกครองภายใต้ราชวงศ์นี้ มีการก่อสร้างลางีสำหรับฝังพระบรมศพของตูอีโตงาโดยเฉพาะ ซึ่งอยู่บริเวณเมืองมูอา และเป็นมรดกทางประวัติศาสตร์ที่สำคัญอย่างหนึ่งของประเทศตองงา
รายการอ้างอิง.
<templatestyles src="Reflist/styles.css" />
วงศ์เอื้องหมายนา

วงศ์เอื้องหมายนา หรือ  เป็นวงศ์ของพืชใบเลี้ยงเดี่ยวในอันดับ  มีสมาชิก 7 สกุล และประมาณ 100 สปีชีส์ (1 ใน "", 2 ใน "", 16 ใน "", 2 ใน "", ประมาณ 8ใน "", ประมาณ 4 ใน "", ประมาณ 80 ใน "" พบในเขตร้อนของทวีปเอเชีย ทวีปแอฟริกา และทวีปอเมริกาใต้
ความชอบธรรม (รัฐศาสตร์)

ในรัฐศาสตร์ ความชอบธรรม  คือ การที่อำนาจ โดยเฉพาะอย่างยิ่ง กฎหมายซึ่งใช้บังคับ หรือระบอบการปกครองนั้น ได้รับการยอมรับจากสาธารณชน
ในรัฐประศาสนศาสตร์ ความชอบธรรม  ต้องมี 6 องค์ประกอบสำคัญ ได้แก่ 1.ยึดหลักนิติธรรม 2.ยึดแนวทางนิติรัฐ 3.มีคุณธรรม 4.มีจริยธรรม 5.มีศีลธรรม และ 6.มีธรรมาภิบาล ถ้าขาดองค์ประกอบใดองค์ประกอบหนึ่ง ถือว่าขาดความชอบธรรม
ความชอบธรรมทางการเมืองถือเป็นเงื่อนไขพื้นฐานในการปกครอง ถ้าไร้ซึ่งความชอบธรรมแล้ว รัฐบาลจะ "เข้าตาจนในการบัญญัติกฎหมาย" (legislative deadlock) และอาจล่มสลายได้ในที่สุด แต่ในระบบการเมืองซึ่งมิได้ให้ความสำคัญแก่ความชอบธรรมนั้น ระบอบการปกครองที่มิใช่ของประชาชนสามารถดำรงอยู่ได้เพราะได้รับการอุ้มชูจากอภิชนกลุ่มเล็ก ๆ ที่มีอิทธิพลมาก ในปรัชญารัฐศาสตร์จีน นับแต่สมัยราชวงศ์โจวเป็นต้นมา รัฐบาลและผู้ปกครองจะมีความชอบธรรมต่อเมื่อได้รับอาณัติแห่งสวรรค์ (Mandate of Heaven) เมื่อใดที่ผู้ปกครองขาดอาณัติแห่งสวรรค์ เมื่อนั้นก็จะขาดความชอบธรรมและสิทธิที่จะปกบ้านครองเมือง
ในจริยปรัชญา คำว่า "ความชอบธรรม" มักได้รับการตีความอย่างเด็ดขาดว่า เป็นบรรทัดฐานที่ผู้อยู่ใต้ปกครองได้ประทานให้แก่ผู้ปกครองและการกระทำต่าง ๆ ของผู้ปกครอง โดยเชื่อว่า คณะผู้ปกครองที่ได้รับการจัดตั้งตามกฎหมายจะกระทำการทั้งหลายด้วยอำนาจที่ใช้อย่างเหมาะสม
ส่วนในนิติศาสตร์นั้น "ความชอบธรรม" (legitimacy) ต่างจาก "ความชอบด้วยกฎหมาย" (legality) เพราะการกระทำของผู้ปกครองอาจชอบด้วยกฎหมาย แต่ไม่ชอบธรรมก็ได้ เช่น มติอ่าวตังเกี๋ยที่ให้รัฐบาลสหรัฐอเมริกาเปิดสงครามต่อเวียดนามได้โดยไม่ต้องประกาศสงครามอย่างเป็นทางการ ตรงกันข้าม การกระทำของผู้ปกครองอาจชอบธรรม แต่ไม่ชอบด้วยกฎหมายก็ได้ เช่น กรณีรัฐบาลทหารชิลีเมื่อ ค.ศ. 1973 ตัวอย่างของเรื่องราวเหล่านี้ยังเห็นได้ในคราววิกฤติรัฐธรรมนูญ
ในยุคเรืองปัญญา จอห์น ล็อก (John Locke) นักทฤษฎีสังคมชาวอังกฤษ เสนอว่า ความชอบธรรมทางการเมืองย่อมมาจากการที่ประชาชนยินยอมให้ปกครองไม่ว่าโดยแจ้งชัดหรือโดยปริยาย เขาว่า "ขอโต้แย้งศาสตรนิพนธ์ [ฉบับที่สอง] ว่า รัฐบาลย่อมขาดความชอบธรรม เว้นแต่จะดำเนินการเมื่อได้รับความยินยอมของผู้ใต้ปกครอง" ขณะที่ดอล์ฟ สเติร์นเบอร์เกอร์ (Dolf Sternberger) ปรัชญาเมธีรัฐศาสตร์เยอรมัน ว่า "ความชอบธรรมเป็นรากฐานของอำนาจในการปกครองที่พึงใช้เมื่อฝ่ายผู้ปกครองตระหนักว่า ตนมีสิทธิจะปกครอง และเมื่อผู้ใต้ปกครองยอมรับสิทธินั้นพอสมควร" ส่วนซีมอร์ มาติน ลิปเซ็ต (Seymour Martin Lipset) ว่า ความชอบธรรมยัง "ประกอบด้วย การที่ระบบการเมืองสามารถสร้างและรักษาความเชื่อที่ว่า สถาบันทางการเมืองที่มีอยู่นั้นเป็นสถาบันที่เหมาะสมและถูกต้องที่สุดสำหรับสังคมแล้ว" ด้วย และรอเบิร์ต เอ. ดาห์ล (Robert A. Dahl) ปรัชญาเมธีรัฐศาสตร์ชาวอเมริกัน อธิบายว่า "ความชอบธรรมนั้นเป็นดังฝาย ตราบที่สายชลปริ่มอย่างได้ระดับ เสถียรภาพทางเมืองก็ดำรงอยู่ แต่หากน้ำต่ำกว่าระดับที่พึงมี ความชอบธรรมทางการเมืองก็นับว่าล่อแหลม"
แพเทอร์สัน (รัฐนิวเจอร์ซีย์)

แพเทอร์สัน  เป็นเคาน์ตีซีตของพัสเซอิกเคาน์ตี รัฐนิวเจอร์ซีย์ สหรัฐอเมริกา จากการสำรวจประชากรในปี ค.ศ. 2010 เมืองมีประชากร 146,199 คน เป็นเมืองที่รู้จักในชื่อ เมืองผ้าไหม ที่เมืองมีความโดดเด่นในการผลิตผ้าไหมในช่วงศตวรรษที่ 19 และเป็นที่รู้จักในการเป็นจุดหมายปลายทางของคนเชื้อสายฮิสปานิก และจากโลกอาหรับ
นาตาเนีย

นาตาเนีย (ฮีบรู: נְתַנְיָה
‎, lit., "gift of God") เป็นเมืองในประเทศอิสราเอล ตั้งอยู่ห่างจากเมืองเทลอาวีฟไปทางทิศเหนือราว 30 กม. และตั้งอยู่ห่างจากเมืองไฮฟาทางทิศใต้ ราว 56 กม. เมืองมีชายหาดยาว 14 กม. มีรีสอร์ตที่เป็นที่นิยม นอกจากนี้ยังเป็นที่รู้จักจากการเป็นเมืองที่มีคนอพยพมาอยู่อาศัยมาก โดยเฉพาะจากอดีตสหภาพโซเวียต ฝรั่งเศส และเอธิโอเปีย รวมถึงมาจากสหราชอาณาจักร สหรัฐอเมริกา และแคนาดา
จากข้อมูลในปี ค.ศ. 2009 เมืองมีประชากร 183,200 คน
ริก รู้ด

ริชาร์ด เออร์วิน รู้ด (Richard Erwin Rood; 7 ธันวาคม 1958 – 20 เมษายน 1999) เป็นที่รู้จักกันดีบนสังเวียนในนาม "ราวิชชิง" ริก รู้ด ("Ravishing" Rick Rude) เป็นนักมวยปล้ำอาชีพชาวอเมริกันที่เคยปล้ำให้สมาคมเวิลด์แชมเปี้ยนชิพเรสต์ลิง(WCW) และเวิลด์เรสต์ลิงเฟดดิเรชั่น(WWF) ในยุค 1980 และ 1990 เขาเป็นหนึ่งในสมาชิกของดี-เจเนอเรชันเอ็กซ์ ในปี 1997 ปัจจุบันได้เสียชีวิตลงด้วยภาวะหัวใจวาย
เป็นอดีตแชมป์โลก 5 สมัย (แชมป์อินเตอร์เนชั่นแนลเวิลด์เฮฟวีเวท WCW 3 สมัย, แชมป์โลกเฮฟวีเวท WCWA 1 สมัย, และแชมป์อเมริกันเฮฟวีเวท NWA 1 สมัย) ,อดีตแชมป์อินเตอร์คอนติเนนทัล 1 สมัย และแชมป์ยูเอสของ WCW 1 สมัย ในปี 2017 ได้เสนอชื่อจาก WWE ให้เข้าสู่หอเกียรติยศดับเบิลยูดับเบิลยูอี โดยริกกี สตีมโบตเป็นผู้อันเชิญและครอบครัวมารับแทน
กอนทูซูน

กอนทูซูน  เป็นเพลงที่บันทึกเสียงและได้รับความนิยมโดยนักดนตรีชาวอเมริกัน ไมเคิล แจ็กสัน เขียน และแต่งโดย ลาร์รี กรอสส์แมน และบัซ โกแฮน เพลงเวอร์ชันแจ็กสันเพื่ออุทิศตนความทรงจำของเพื่อนแจ็คสัน ไรอัน ไวต์ วัยรุ่นจากโคโคโม ,รัฐอินดีแอนา ที่เข้ามาให้ความสนใจในระดับชาติหลังจากที่ถูกไล่ออกจากโรงเรียนของเขาเนื่องจากเป็นโรคเอดส์ เวอร์ชันนี้ถูกผลิตโดยแจ็คสันและร่วมผลิตโดย Bruce Swedien สำหรับซิงเกิลที่แปดในสตูดิโออัลบั้ม "Dangerous" (1991) เพลงนี้ถูกวางจำหน่ายออกมาในวันที่ 1 ธันวาคม ค.ศ. 1993 ซึ่งตรงกับเป็นวันเอดส์โลก
ไอรอน ชีก

! colspan="3" style="text-align:center; background-color:#b0c4de" | เหรียญรางวัล
! colspan="3" style="text-align:center; background-color:#eeeeee;" | Greco Roman Wrestling
style="text-align:center;vertical-align:middle;"
ฮอสเซน โคสรอว์ อลิ เวเซอร์ (เปอร์เซีย: حسین خسرو علی وزیری, อักษรโรมัน: Hossein Xosrô 'Ali Vaziri; 15 มีนาคม ค.ศ. 1942 – 7 มิถุนายน ค.ศ. 2023) นักแสดงและนักมวยปล้ำอาชีพชาวอิหร่าน อดีตนักมวยปล้ำของเวิลด์เรสต์ลิงเฟดดิเรชั่น(WWF) เป็นที่รู้จักกันดีในชื่อ ดิ ไอรอน ชีก (The Iron Sheik) เป็นอดีตแชมป์ WWF 1สมัย ได้เข้าสู่หอเกียรติยศดับเบิลยูดับเบิลยูอีประจำปี 2005
เศรษฐกิจลาว

เศรษฐกิจของประเทศลาวเจริญเติบโตขึ้นอย่างรวดเร็วโดยรัฐบาลลดการควบคุมจากส่วนกลางและกระตุ้นการลงทุนของเอกชนตั้งแต่ พ.ศ. 2529 ลาวเป็นประเทศที่ผลิตพลังงานและส่งไปขายให้จีน เวียดนาม และไทยแม้จะยังเป็นประเทศที่ยากจนที่สุดในเอเชียตะวันออกเฉียงใต้ เศรษฐกิจลาวปัจจุบันกำลังเผชิญกับความท้าทายหลายด้าน เช่น หนี้สินต่างประเทศที่สูง หนี้สาธารณะในปี 2564 หนี้สาธารณะและหนี้ที่ค้ำประกันโดยภาครัฐของลาวคิดเป็น 88% ของ GDP โดยมีภาระการชำระหนี้ปีละประมาณ 1.4 พันล้านดอลลาร์สหรัฐ , อัตราเงินเฟ้อ, และการอ่อนค่าของเงินกีบ ADB คาดการณ์เศรษฐกิจลาวในปี 2568 จะขยายตัวที่ 3.9% โดยภาคบริการการขนส่งและการท่องเที่ยวจะขยายตัวเพิ่มขึ้น
ประวัติ.
หลังจากเข้าสู่อำนาจใน พ.ศ. 2518 รัฐบาลคอมมิวนิสต์ได้นำระบบเศรษฐกิจแบบโซเวียตมาใช้ โดยแทนที่การลงทุนของเอกชนด้วยการลงทุนของรัฐและสหกรณ์ การลงทุนมาจากศูนย์กลางทั้งการผลิต การค้าและการกำนดราคา และสร้างระบบกั้นขวางการค้าภายในกับภายนอกประเทศ หลังจากใช้ระบบเศรษฐกิจนี้ไปไม่นาน พบว่าเป็นอุปสรรคต่อการพัฒนาจนต้องมีการปฏิรูป เปลี่ยนการกำหนดราคาจากการกำหนดโดยรัฐมาเป็นมาเป็นตามกลไกตลาด อนุญาตให้เกษตรกรยึดครองที่ดินและขายผลผลิตทางการเกษตรได้ ยกเลิกการกีดกันสินค้าจากภายนอก
ใน พ.ศ. 2532 ลาวได้บรรลุข้อตกลงกับธนาคารโลกและกองทุนการเงินระหว่างประเทศ ในด้านการปฏิรูปเศรษฐกิจ สนับสนุนการลงทุนของเอกชน ลาวยอมรับความช่วยเหลือจากออสเตรเลียในการสร้างสะพานข้ามแม่น้ำโขงเชื่อมระหว่างเวียงจันทน์กับหนองคาย ในช่วงที่เกิดวิกฤติการเงินในเอเชียตะวันออกเฉียงใต้ เมื่อ พ.ศ. 2540 ลาวได้รับผลกระทบโดยค่าเงินกีบลดลง ใช้นโยบายเศรษฐกิจแบบเงินฝืดซึ่งทำให้เศรษฐกิจมีเสถียรภาพใน พ.ศ. 2543
นอกจากการเพาะปลูกทางการเกษตรแล้ว ในลาวมีการลงทุนทางอุตสาหกรรมที่ประสบความสำเร็จ เช่น เครื่องยนต์ เบียร์ กาแฟ และการท่องเที่ยว โดยได้รับการสนับสนุนจากสหรัฐ ญี่ปุ่นและเยอรมัน
เกษตรกรรม.
สปป. ลาวเป็นประเทศที่ภาคเกษตรกรรมเป็นแหล่งรายได้หลักของประชาชน โดยในปี 2564 รายได้จากภาคการเกษตรคิดเป็นร้อยละ 16 ของ GDP โดยรัฐบาล สปป. ลาวได้กำหนดให้แผนการส่งเสริมภาคการเกษตร เลี้ยงสัตว์ และปลูกพืชเชิงพาณิชย์เช่น มันสำปะหลัง ยางพารา กล้วย กาแฟ ข้าวโพด และข้าว
การส่งออก.
ลาวพึ่งพารายได้จากการส่งออกสินค้าเกษตรและแร่ธาตุเป็นหลัก โดยมีประเทศคู่ค้าสำคัญคือ จีน, เวียดนาม, และไทย ออสเตรเลีย ฮ่องกง มูลค่าการส่งออกของลาวในเดือนตุลาคม 2564 ลาวมีมูลค่าการส่งออกประมาณ 387 ล้านดอลลาร์สหรัฐ โดยขาดดุลการค้า 45 ล้านดอลลาร์สหรัฐ ส่วนในปี 2564 ทั้งปีมีการส่งออกประมาณ 7,000 ล้านดอลลาร์สหรัฐ จากมูลค่าการค้ารวม 13,000 ล้านดอลลาร์สหรัฐ
การท่องเที่ยว.
แม้จะได้รับผลกระทบจากการระบาดของ COVID-19 แต่การท่องเที่ยวก็ยังเป็นภาคส่วนสำคัญของเศรษฐกิจลาว เมืองหลวงพระบางและปราสาทหินวัดพูได้ขึ้นทะเบียนแหล่งมรดกโลก นอกจากนี้ยังมีแหล่งท่องเที่ยวที่มีชื่อเสียงอีกหลายแห่ง เช่น เจดีย์หลวงเวียงจันทน์ หอพระแก้ว น้ำตกกองปาปิงในจำปาไซและน้ำตกกวางสีในหลวงพระบางเป็นต้น
เมืองหลวงพระบาง ใน 3 เดือนแรกของปี 2568 เมืองหลวงพระบางดึงดูดนักท่องเที่ยวเพิ่มขึ้น 162% จากช่วงเดียวกันของปีก่อนหน้า หรือจำนวน 1,167,581 คน สร้างรายได้ 584 ล้านดอลลาร์สหรัฐ
เว็บไซต์ Travel and Tour World จัดให้ลาวเป็นแหล่งท่องเที่ยวที่ค่าใช้จ่ายสร้างความสบายใจให้กับนักท่องเที่ยวต่างชาติเป็นอันดับ 1 ของโลก จากทั้งหมด 131 ประเทศ
มนัสวีร์ กฤตตานุกูล

มนัสวีร์ กฤตตานุกูล ชื่อเล่น หลิว เป็นนักเต้น นักแสดง และ นางแบบชาวไทย มีชื่อเสียงจากการแสดงภาพยนตร์เรื่อง O-Negative (รัก-ออกแบบไม่ได้)
ประวัติ.
มนัสวีร์ กฤตตานุกูล (มักเขียนผิดเป็น มนัสวี กฤตานุกูลย์) ชื่อเล่น หลิว เกิดเมื่อวันที่ 23 กรกฎาคม พ.ศ. 2518 เป็นนักแสดงและนางแบบชาวไทย เข้าสู่วงการบันเทิงเมื่อพ.ศ. 2537 จากการเป็นแดนเซอร์ให้กับนักร้องชื่อดัง หลายท่าน เช่น เบิร์ด ธงไชย แมคอินไตย์, นัท มีเรีย, ทาทา ยัง เป็นต้น
การศึกษา ระดับอนุบาล-ประถมศึกษาปีที่ 6 โรงเรียนเรยีนาเชลีวิทยาลัย ที่จังหวัดเชียงใหม่ ระดับมัธยมศึกษา โรงเรียนปรินส์รอยแยลส์วิทยาลัย ระดับปริญญาตรี มหาวิทยาลัยธรรมศาสตร์ ระดับปริญญาโท จุฬาลงกรณ์มหาวิทยาลัย
หลิว เริ่มมีชื่อเสียงจากการแสดงภาพยนตร์เรื่อง "O-Negative (รัก-ออกแบบไม่ได้)" และยังได้เข้าชิงรางวัลสุพรรณหงส์ สาขานักแสดงนำหญิงยอดเยี่ยมอีกด้วย หลังจากนั้นก็มีงานในวงการบันเทิงมากมาย ไม่ว่าจะเป็น เดินแบบ ถ่ายแฟชั่น และแสดงละครโทรทัศน์
ด้านชีวิตส่วนตัว สมรส กับนักแสดงหนุ่ม โจ๊ก (อัครินทร์ อัครนิธิเมธรัฐ) และได้แยกทางกัน มีลูกสาว 1 คน ชื่อแฟรี่ ปัจจุบันหลิวกลายเป็นซิงเกิลมัมคนเก่งที่ผันมาทำงานเบื้องหลังเต็มตัว
เวียเชสลัฟ กูเซฟ

เวียเชสลัฟ กูเซฟ  นักมวยสากลชาวรัสเซีย เกิดเมื่อ 4 ตุลาคม พ.ศ. 2528 ที่เมืองโปรโคเปียฟสค์ (Prokopyevsk) ประเทศรัสเซีย สถิติการชก 23 ครั้ง ชนะ 20 (น็อก 5) แพ้ 3
ประวัติ.
กูเซฟขึ้นชกมวยสากลอาชีพครั้งแรกเมื่อ 1พฤศจิกายนพ.ศ. 2546 ชนะคะแนน พาเวล กูบาซอฟ ที่ รัสเซีย ขึ้นชกชนะอีกสองครั้งก็ได้ชิงแชมป์อูราลและไซบีเรียรุ่นซูเปอร์แบนตัมเวทที่ว่าง ชนะคะแนน เอมิน อาลีเอฟได้แชมป์มาครองเมื่อ 12 มิถุนายน พ.ศ. 2547 ขึ้นชกป้องกันตำแหน่งได้ 1 ครั้ง ก่อนจะขึ้นชิงแชมป์รัสเซียรุ่นเฟเธอร์เวทที่ว่าง เมื่อ 12 มิถุนายน พ.ศ. 2548 ชนะคะแนน อเล็กซานเดอร์ ครูเลฟ ได้แชมป์มาครอง หลังจากนั้น กูเซฟขึ้นชกชนะรวด และชกป้องกันแชมป์รัสเซียได้ 1 ครั้ง ในที่สุด กูเซฟได้ชิงแชมป์เงารุ่นเฟเธอร์เวท WBA ที่ว่างเมื่อ 12 เมษายน พ.ศ. 2551 ชนะคะแนน อับดู เตบาซัลวา ได้แชมป์มาครอง จากนั้น ชิงแชมป์เงารุ่นเฟเธอร์เวท WBO อีกเส้นเมื่อ 31 กรกฎาคม พ.ศ. 2551 ซึ่งกูเซฟเป็นฝ่ายชนะคะแนน ชัยยงค์ ศิษย์ทรายทอง ได้แชมป์มาครอง หลังจากนั้น เดินทางไปชิงแชมป์ WBC แคริบเบียนรุ่นเฟเธอร์เวท ที่สหรัฐ ปรากฏว่าเป็นฝ่ายแพ้คะแนน ฮวน คาร์ลอส บูร์โกส เมื่อ 12 มิถุนายน พ.ศ. 2552 ชิงแชมป์ไม่สำเร็จ
ต่อมา กูเซฟขึ้นชิงแชมป์ WBO ยุโรปรุ่นเฟเธอร์เวท เมื่อ 11 มีนาคม พ.ศ. 2553 ซึ่งเป็นฝ่ายชนะน็อก เฟลิเซียโน อาซัวกา ยก 3 กูเซฟหยุดชกไปสองปี กลับมาชกอีกครั้งใน พ.ศ. 2555 โดยขึ้นชิงแชมป์ PABA รุ่นเฟเอร์เวท เมื่อ 30 เมษายน ปรากฏว่าเป็นฝ่ายชนะคะแนนปัจจัย ยงยุทธยิม โดยกูเซฟเองถูกชกลงไปนับแปดในยกที่ 1 ด้วย กูเซฟขึ้นชกครั้งล่าสุดเมื่อ 2 มีนาคม พ.ศ. 2556 แพ้คะแนน แกรี รัสเซล จูเนียร์ ที่ สหรัฐ แล้วยังไม่ได้ขึ้นชกอีก
เซอร์ไวเวอร์ กากายัน

เซอร์ไวเวอร์ กากายัน บลอน ปะทะ เบรน ปะทะ บิวตี้ (Brawn vs. Brains vs. Beauty)  เป็นฤดูกาลที่ 28 ของรายการเซอร์ไวเวอร์ ผู้เล่นใหม่ 18 คนถูกแบ่งออกเป็น 3 เผ่าตามลักษณะที่โดดเด่นของผู้แข่งขัน คือ ความแข็งแกร่งทางร่างกาย ความฉลาดทางสติปัญญาและความงามอันน่าดึงดูดใจ ฤดูกาลนี้ เครื่องรางภูมิคุ้มกันแบบปกติ ถูกซ่อนไว้ตามปกติเช่นเคย แต่เมื่อหลังจากรวมเผ่าแล้วจะทำการซ่อนเครื่องรางภูมิคุ้มกันแบบพิเศษเหมือนฤดูกาลที่ 12 และ 13 ซึ่งสามารถใช้ได้อย่างปลอดภัยเมื่อพิธีกรอ่านผลโหวตจบแล้ว สถานที่ถ่ายทำอยู่ในประเทศฟิลิปปินส์ที่เดียวกับฤดูกาลที่ 25-27 แต่ย้ายเกาะหลักที่ถ่ายทำออกไป เพื่อมุมมองที่แตกต่าง ฤดูกาลนี้จะเริ่มออกอากาศทางโทรทัศน์ กำหนดการเดิมที่ 19 กุมภาพันธ์ พ.ศ. 2557 แต่ก็ได้เลื่อนออกไปเป็นวันที่ 26 กุมภาพันธ์ พ.ศ. 2557 และฉาย 2 ตอนติดกันเวลา 2 ทุ่มตามเวลามาตรฐานของสหรัฐอเมริกา สำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงเวลา 13:00 น. สำหรับตอนสุดท้ายของฤดูกาลนี้ เป็นครั้งแรกนับตั้งแต่ เซอร์ไวเวอร์ ไทย ที่ไม่ได้ออกอากาศตอนสุดท้ายวันอาทิตย์ แต่จะออกอากาศในวันพุธ เวลาเดิมปกติ ซึ่งในประเทศไทยก็สามารถรับชมได้ในเวลาเดิมเช่นกัน ยกเว้นรีรันรอบแรกในวันศุกร์จะถูกเลื่อนจาก 20:00 น. เป็น 19:00 น.
 ลูซอน สีประจำเผ่า สีเขียวอ่อน (ความฉลาดทางสติปัญญา) มีสัญลักษณ์ จระเข้
 โซลาน่า สีประจำเผ่า สีม่วง (ความงามอันน่าดึงดูดใจ) มีสัญลักษณ์ นก
 อาพารี่ สีประจำเผ่า สีส้ม (ความแข็งแกร่งทางร่างกาย) มีสัญลักษณ์ เสือ
 โซลาร์เรียน สีประจำเผ่า สีดำ
 หน้าคนสำหรับเผ่าลูซอน มีแถบสีเขียวบนหัว
 หน้านกเหยี่ยวสำหรับเผ่าโซลาน่า มีแถบสีม่วงบนหัว
 หน้าทศกัณฑ์สำหรับเผ่าอาพารี มีแถบสีส้มบนหัว
ปรัชญาการศึกษา

ปรัชญาการศึกษา  เป็นสาขาหนึ่งของปรัชญา ศึกษาศาสตร์ และจิตวิทยาประยุกต์ ที่ใช้ในการพิจารณาวัตถุประสงค์ รูปแบบ วิธีการและผลทางการศึกษา โดยได้รับอิทธิพลจาก 2 ด้านที่สำคัญ ด้านแรกคือทางด้านปรัชญา โดยเฉพาะอย่างยิ่งในส่วนของจริยธรรมและญาณวิทยา อีกด้านหนึ่งคือปัญหาที่เกิดขึ้นจากการเรียนการสอน การเรียนการสอนทางด้านปรัชญาการศึกษานั้นจัดการเรียนในคณะทางด้านศึกษาศาสตร์ มากกว่าที่จะจัดการเรียนการสอนในคณะจิตวิทยา สำหรับปรัชญาการศึกษานั้นสืบย้อนไปถึงในสมัยโสกราตีส แต่ได้รับการยอมรับในฐานะศาสตร์ ๆ หนึ่งในคริสต์ศตวรรษที่ 19 เนื่องจากศาสตร์นี้ยังขาดการเชื่อมต่อกับศาสตร์อื่นๆทางด้านจิตวิทยา ส่งผลให้ปรัชญาการศึกษายังคงเปิดรับแนวความคิดใหม่
พระธัมมปาละ

พระธัมมปาละ เป็นพระเถระองค์สำคัญของพุทธศาสนานิกายเถรวาท มีช่วงชีวิตอยู่ะระหว่างปี พ.ศ. 1071 - 1103 เกิดที่เมืองกาญจีปุรัม จึงคาดว่าท่านอาจเป็นชาวทมิฬ ท่านเป็นที่รู้จักกันในวงกว้าง ในฐานะคันถรจนาจารย์ผู้รจนาอรรถกถาชื่อปรมัตถทีปนี ซึ่งอธิบายความในขุททกนิกาย หมวดย่อยอุทาน-อิติวุตตกะ, วิมานวัตถุ-เปตวัตถุ, เถรคาถา-เถรีคาถา และจริยาปิฎก นอกจากนี้ ยังมีผลงานอธิบายเนตติปกรณ์ อีกด้วย
พระธัมมปาละนั้น บางแหล่งข้อมูลระบุว่าเคยเป็นเจ้าอธิการอารามนาลันทา มหาวิทยาลัยสงฆ์อันยิ่งใหญ่ของชาวพุทธ อย่างไรก็ตาม มีข้อสังเกตว่ามหาวิทยาลัยนาลันทา เป็นศูนย์กลางของพุทธศาสนาฝ่ายมหายานมากกว่าฝ่ายเถรวาท นอกจากนี้ ยังมีข้อมูลระบุว่า ระหว่างที่ท่านเดินทางมายังลังกาทวีป เพื่อศึกษาและรจนาอรรถกถานั้น ท่านเคยจำพรรษาที่ราชวิหาร ณ กรุงอนุราธปุระ ซึ่งราชวิหารในที่นี้คือวัดมหาวิหาร อันเป็นศูนย์กลางของคณะสงฆ์หลักแห่งลังกาทวีปในยุคนั้น
ในคัมภีร์คันถวงศ์ และจากบันทึกของพระถังซำจั๋ง หรือพระเสวียนจั้งบันทึกว่า พระธัมมปาละมาจำพรรษาที่วัดพทรดิตถวิหาร ซึ่งวัดพทรดิตถวิหาร (พะ-ทะ-ระ-ติด-ถะ) หรือพทระ ติตถะ วิหาร หรือ ปทระติตถวิหาร เป็นพระอารามในศาสนาพุทธนิกายเถรวาท ปัจจุบันตั้งอยู่ในบริวเณเมืองนาคปัฏฏัน หรือนาคปัตตินัม รัฐทมิฬนาฑู ประเทศอินเดีย ทั้งนี้ คัมภีร์คันธวงศ์ หรือจุลลคันธวงศ์ คัมภีร์ภาษาบาลี ของพระนันทะปัญญา พระเถระชาวพม่า สมัยศตวรรษที่ 17 ได้เอ่ยถึงพระอารามแห่งนี้ว่า เป็นที่พำนักของพระธรรมปาละ หรืออาจาริยะ ธรรมปาละ พระคันถรจนาจารย์ ยุคต้นพุทธศาสนานิกายเถรวาท
ในด้านผลงานเกี่ยวกับพุทธศาสนา คัมภีร์คันถวงศ์ ระบุว่า พระธัมมปาละเป็นผู้รจนาคัมภีร์ต่าง ๆ ถึง 14 คัมภีร์ ผลงานสำคัญนอกเหนือจากปรมัตถทีปนี อรรถกถาขุททกนิกายแล้ว ยังมีคัมภีร์เนตติปกรณ์อรรกถา ซึ่งเป็นงานเขียนอธิบายคัมภีร์เนตติปกรณ์ ซึ่ง แต่งในสมัยพุทธกาล โดยพระมหากัจจายนะ โดยในนิคมคาถาของเนตติปกรณ์อรรกถา ท่านผู้รจนาระบุว่า ได้แต่งคัมภีร์นี้ขึ้นที่วัดธัมมาโศก มหาราชวิหาร ที่เมืองนาคปัตตินัม อย่างไรก็ตาม นักวิชาการบางส่วนชี้ว่า วัดแห่งนี้อาจมิได้อยู่ที่เมืองนาคปัตตินัม ในอินเดียใต้ แต่ท่านผู้รจนาหมายถึงวัดดัมบุลละ ในศรีลังกา ซึ่งท่านเคยพำนัก โดยแต่ไรมาผู้คนมักเรียกวัดแห่งนี้ว่ามหาราชวิหาร 
ทั้งนี้ พระธัมมปาละ ยังเป็นชื่อของพระเถระฝ่ายเถรวาทอีก 2 ท่าน ซึ่งมีช่วงอายุอยู่ในราวศตวรรษที่ 2 เป็นผู้รจนาคัมภีร์อรรถกถา และฎีกาอธิบายทีฆนิกาย, มัชฌิมนิกาย และสังยุตตนิกาย แต่นักวิชาการไม่ยอมรับว่าเป็นข้อมูลที่น่าเชื่อถือ ขณะที่พระเถระที่มีชื่อว่า พระธัมมปาละอีกท่านหนึ่ง เป็นผู้รจนาคัมภีร์สัจจสังเขป
จิตวิทยาพัฒนาการ

จิตวิทยาพัฒนาการ  เป็นจิตวิทยาที่ศึกษาการเปลี่ยนแปลงของมนุษย์ตลอดช่วงอายุ ในระยะแรกนั้นเน้นศึกษาไปที่ทารกและเด็ก ในระยะเวลาต่อมาจึงได้ขยายไปศึกษาวัยรุ่น วัยผู้ใหญ่ วัยสูงอายุและตลอดทั้งชีวิต โดยศาสตร์ของจิตวิทยาพัฒนาการนี้จะเน้นศึกษาทักษะการเคลื่อนไหวและสรีระร่างกาย การพัฒนาทางสติปัญญาทั้งในด้านการแก้ไขปัญหาและความเข้าใจทางด้านศีลธรรม การเข้าใจมโนทัศน์ นอกจากนี้ยังศึกษาในด้านของการพัฒนาทักษะทางภาษา สังคมและอารมณ์ รวมไปถึงความเข้าใจในตนเอง
รายการอ้างอิง.
<templatestyles src="Reflist/styles.css" />
ลอยด์ เงาะป่า

ลอยด์ เงาะป่า หรือชื่อจริง สมพงศ์ กาศแก้ว (22 พฤศจิกายน พ.ศ. 2511 –) เป็นผู้นำเชียร์ระดับประเทศ ผู้ได้รับรางวัลรางวัลกองเชียร์เกียรติยศ จากสมาคมผู้สื่อข่าวกีฬาแห่งประเทศไทย
ประวัติ.
ลอยด์ เงาะป่า มีชื่อจริงคือ สมพงศ์ กาศแก้ว เป็นอดีตเจ้าหน้าที่อุปกรณ์ประกอบฉากในการถ่ายทำภาพยนตร์และรายการโทรทัศน์ กระทั่งได้มีโอกาสเชียร์กีฬาร่วมกับ สามารถ แขนควง จากนั้น เขาได้เลิกอาชีพเจ้าหน้าที่อุปกรณ์ประกอบฉาก เนื่องด้วยไม่มีเวลา และทำหน้าที่นำเชียร์เรื่อยมา ก่อนที่จะมีผลงานเชียร์ระดับประเทศครั้งแรกในการแข่งกีฬาคนพิการ ที่ประเทศมาเลเซีย เมื่อปี พ.ศ. 2549
ภายหลังจากเริ่มเป็นที่รู้จักของบุคคลในวงการกีฬา เขาก็ได้รับการอนุเคราะห์จากการกีฬาแห่งประเทศไทย ด้วยจำนวนเงินที่แม้จะไม่มาก แต่เขาก็ยินดีที่จะออกทุนที่เหลือด้วยตนเอง และหนึ่งในการเชียร์ที่สร้างความประทับใจมากที่สุดของลอยด์ คือการทำหน้าที่เชียร์พระเจ้าหลานเธอ พระองค์เจ้าสิริวัณณวรีนารีรัตน์ ในการแข่งขันซีเกมส์ 2007 ที่จังหวัดนครราชสีมา
นอกจากนี้ ใน พ.ศ. 2556 ลอยด์ซึ่งเป็นหนึ่งในผู้นำเชียร์ที่มีชื่อเสียง ยังได้เดินทางมาร่วมสร้างสีสัน และให้กำลังใจแก่นักมวยสากลสมัครเล่นทีมชาติไทยในการแข่งขันชิงแชมป์เอเชีย
สามารถ แขนควง

สามารถ แขนควง หรือชื่อจริง สามารถ คุณสวัสดิ์ เป็นผู้นำเชียร์ระดับประเทศ และระดับนานาชาติ ซึ่งได้รับรางวัลกองเชียร์เกียรติยศ จากสมาคมผู้สื่อข่าวกีฬาแห่งประเทศไทย
ทั้งนี้ สามารถยังเป็นบุคคลที่ได้รับการจดจำไปทั่วโลก จากลีลาการเชียร์ด้วยท่าควงแขนแบบไร้กระดูก
ประวัติ.
สามารถ แขนควง มีชื่อจริงคือ สามารถ คุณสวัสดิ์ ซึ่งเดิมเขาเคยประกอบอาชีพร้องเพลง และแสดงตลก แต่ไม่ประสบความสำเร็จ กระทั่งเมื่อครั้งวิกฤตการณ์การเงินในเอเชีย พ.ศ. 2540 ได้ส่งผลให้นักแสดงตลกตกงานเป็นจำนวนมาก สามารถจึงได้โอกาสไปทำหน้าที่เชียร์การแข่งเดาะบอลที่นานที่สุดในโลกเพื่อร่วมบันทึกสถิติกินเนสบุ๊ค นั่นจึงเป็นจุดเริ่มต้นที่ทำให้เขาเข้าสู่เส้นทางสายนี้ และสามารถได้เริ่มทำหน้าที่เป็นผู้นำเชียร์ระดับนานาชาติครั้งแรก ในการแข่งขันซีเกมส์ 2001 ที่ประเทศมาเลเซีย
ในการแข่งขันโอลิมปิกฤดูร้อน 2008 สามารถได้เข้าร่วมกลุ่ม "แก๊งสามเชียร์" กับล้ำ กลองเชียร์ และลอยด์ เงาะป่า หลังจากที่ก่อนหน้านี้เป็นการเชียร์แบบต่างคนต่างเชียร์ โดยทั้งสามได้วางแผนการเชียร์ในแต่ละวันด้วยกัน ซึ่งเน้นการเชียร์ทีมชาติไทยเป็นหลัก นอกจากนี้ เขายังเป็นตัวแทนในการสร้างมิตรภาพอันดีระหว่างชาวไทยกับชาวต่างชาติ รวมถึงมีรูปแบบการเชียร์ที่ได้รับการยอมรับในระดับอาเซียน โดยได้มีการฝึกร้องเพลงเชียร์ของประเทศเพื่อนบ้าน ทั้งเวียดนาม, อินโดนีเซีย และฟิลิปปินส์
การเชียร์ที่สร้างความประทับใจมากที่สุดของสามารถ คือการทำหน้าที่เชียร์พระเจ้าหลานเธอ พระองค์เจ้าสิริวัณณวรีนารีรัตน์ ในการแข่งแบดมินตันในซีเกมส์ 2005 ที่ประเทศฟิลิปปินส์ โดยพระองค์ได้บอกให้เชียร์อย่างเต็มที่ ซึ่งสามารถได้ทำหน้าที่อย่างเต็มความสามารถ กระทั่งพระองค์ได้รับรางวัลเหรียญทองจากการแข่งขันดังกล่าว
ด้านผลงานเชียร์อื่นที่ได้รับการกล่าวถึง ได้แก่ปี พ.ศ. 2554 สามารถได้ทำหน้าที่เชียร์ในหลายสนามการแข่งกีฬาแห่งชาติ ครั้งที่ 37 โดยการสร้างความสนุกสนานให้แก่ผู้ชม ส่วนในการแข่งโอลิมปิกฤดูร้อน 2012 ที่จัดขึ้น ณ กรุงลอนดอน ประเทศอังกฤษ เขาได้จัดกิจกรรมร้องรำทำเพลงร่วมกับกับผู้นำเชียร์อย่าง ท้าวดักแด้ รวมถึงโดโด้ แขนควง ซึ่งได้รับความสนใจจากกองเชียร์ต่างชาติ รวมถึงสื่อมวลชนที่เข้ามาถ่ายทำข่าว
วันที่ 13 ธันวาคม พ.ศ. 2555 สามารถได้ทำกิจกรรมเชียร์ในการแข่งฟุตบอลเอเอฟเอฟ ซูซูกิ คัพ 2012 รอบรองชนะเลิศ เมื่อครั้งที่ทีมชาติไทยพบกับทีมชาติมาเลเซีย และในวันที่ 22 ธันวาคม เขาได้ทำกิจกรรมเชียร์ในเอเอฟเอฟ ซูซูกิ คัพ 2012 รอบชิงชนะเลิศ เมื่อครั้งที่ทีมชาติไทยพบกับทีมชาติสิงคโปร์
เดือนกุมภาพันธ์ พ.ศ. 2556 สามารถร่วมทำกิจกรรมการกุศล ในการมอบอุปกรณ์กีฬาและทุนการศึกษาให้แก่โรงเรียนวัดเซิงหวาย ที่จังหวัดพิษณุโลก
ล้ำ กลองเชียร์

ล้ำ กลองเชียร์ หรือ ล้ำ มือกลอง มีชื่อจริงคือ ปริญญา วีระวงศ์ เป็นผู้นำเชียร์ระดับนานาชาติ ซึ่งได้รับรางวัลกองเชียร์เกียรติยศ จากสมาคมผู้สื่อข่าวกีฬาแห่งประเทศไทย นอกจากนี้ เขายังดำรงตำแหน่งหัวหน้าฝ่ายซ่อมบำรุงรักษาเครื่องจักร ของบริษัท ไออาร์พีซี จำกัด (มหาชน)
ประวัติ.
ล้ำ กลองเชียร์ มีชื่อจริงคือ ปริญญา วีระวงศ์ ซึ่งเป็นชาวจังหวัดนครพนม ผู้ซึ่งมีใจรักในการเชียร์ทั้งในระดับบริษัท, ท้องถิ่น รวมไปจนถึงกีฬาแห่งชาติ โดยมีอุปกรณ์การเชียร์คือกลอง และฆ้อง เขาได้ทำหน้าที่เชียร์กีฬาระดับนานาชาติครั้งแรกในการแข่งขันซีเกมส์ 1995 ที่จังหวัดเชียงใหม่ ครั้นเมื่อถึงการแข่งขันโอลิมปิกฤดูร้อน 2008 ที่จัดขึ้น ณ กรุงปักกิ่ง ประเทศจีน เขาได้ตัดสินใจร่วมกลุ่ม "แก๊งสามเชียร์" ร่วมกับสามารถ แขนควง และลอยด์ เงาะป่า โดยได้ทำการวางแผนการเชียร์ในแต่ละวันร่วมกัน ซึ่งมุ่งเน้นการเชียร์ทีมชาติไทยเป็นหลัก
ในภายหลัง ล้ำ กลองเชียร์ ได้รับการสนับสนุนจากบริษัทต้นสังกัด เนื่องในฐานะผู้สร้างคุณประโยชน์ให้แก่ประเทศ หลังจากที่ก่อนหน้านี้เขาได้เป็นผู้ออกทุนของตนเองทั้งหมดสำหรับการเชียร์ในช่วงหลายสิบปีที่ผ่านมา
บิตเครื่องหมาย

บิตเครื่องหมาย  ในทางวิทยาการคอมพิวเตอร์หมายถึง บิตหนึ่งบิตในการแทนจำนวนมีเครื่องหมายที่ใช้แสดง "เครื่องหมาย" (ความเป็นบวกหรือลบ) ของจำนวนหนึ่ง ๆ เฉพาะชนิดข้อมูลตัวเลขแบบมีเครื่องหมาย (signed) เท่านั้นที่จะมีบิตเครื่องหมาย และมักจะถูกวางไว้ทางซ้ายสุด ซึ่งถัดจากบิตเครื่องหมายก็จะเป็นบิตนัยสำคัญมากสุด (most significant bit) ของจำนวนแบบไม่มีเครื่องหมาย (unsigned) จำนวนจุดลอยตัวในรูปแบบไอทริปเพิลอีนั้นมีเครื่องหมายเสมอ และบิตเครื่องหมายก็อยู่ในตำแหน่งซ้ายสุดเช่นกัน โดยทั่วไปถ้าบิตเครื่องหมายเป็น 1 หมายความว่าจำนวนนั้นเป็นจำนวนลบ (สำหรับจำนวนเต็มแบบส่วนเติมเต็มสอง) หรือจำนวนไม่เป็นบวก (สำหรับจำนวนเต็มแบบส่วนเติมเต็มหนึ่ง จำนวนเต็มแบบเครื่องหมายกับขนาด และจำนวนจุดลอยตัว) ถ้าเป็น 0 หมายถึงจำนวนไม่เป็นลบ
ในการแทนจำนวนแบบส่วนเติมเต็มสองนั้น บิตเครื่องหมายมีค่าน้ำหนัก (ค่าประจำหลัก) เท่ากับ −2"w"−1 เมื่อ "w" คือจำนวนบิตทั้งหมด ในการแทนจำนวนแบบส่วนเติมเต็มหนึ่งนั้น ค่าลบที่น้อยที่สุดคือ 1 − 2"w"−1 แต่มีการแทนค่าศูนย์ถึงสองแบบคือ +0 กับ −0 และในการแทนจำนวนแบบเครื่องหมายกับขนาด (sign-and-magnitude) บิตเครื่องหมายมีหน้าที่เพียงบอกว่าจำนวนนั้นเป็นบวกหรือลบ 
เมื่อบวกจำนวน 8 บิตเข้ากับจำนวน 16 บิตโดยใช้เลขคณิตมีเครื่องหมาย หน่วยประมวลผลกลางจะถ่ายทอดบิตเครื่องหมายผ่านครึ่งอันดับสูงของเรจิสเตอร์ 16 บิตที่เก็บจำนวน 8 บิตอยู่นั้น กระบวนการดังกล่าวเรียกว่าการขยายเครื่องหมาย (sign extension) หรือการถ่ายทอดเครื่องหมาย (sign propagation) กระบวนการขยายเครื่องหมายจะนำมาใช้ เมื่อใดก็ตามที่ชนิดข้อมูลมีเครื่องหมายที่เล็กกว่าจำเป็นต้องแปลงเป็นชนิดข้อมูลมีเครื่องหมายที่ใหญ่กว่า ในขณะที่ยังคงค่าตัวเลขเดิมเอาไว้
จิตวิทยาการเรียนรู้

จิตวิทยาการเรียนรู้  หมายถึงจิตวิทยาที่ใช้ในการถ่ายทอดความรู้ โดยการเรียนรู้จะเกิดขึ้นได้นั้นต้องเกิดจากพฤติกรรมที่เปลี่ยนแปลงไปอย่างถาวรหรือเกิดจากการฝึกฝน ซึ่งกระบวนการเรียนรู้จะเกิดได้จากขั้นตอนหลัก 4 ขั้นตอนคือตั้งใจจะรู้ กำหนดวิธีปฏิบัติเพื่อให้รู้ ลงมือปฏิบัติและได้รับผลประจักษ์ สำหรับทฤษฎีการเรียนรู้นั้นจะพยายามศึกษาว่ากระบวนการเรียนรู้นั้นมีลักษณะอย่างไร ในงานวิจัยส่วนใหญ่นั้นจะทำการศึกษาแบบพฤติกรรมนิยมแบบพุทธินิยมและแบบ self-regulated learning โดยมีจิตวิทยาทางสื่อเป็นแนวการศึกษาใหม่ที่เพิ่มเข้ามา เนื่องจากเทคโนโลยีมีบทบาทในการสร้างประสบการณ์การเรียนรู้
รายการอ้างอิง.
<templatestyles src="Reflist/styles.css" />
ยาสูบเล็ก

ยาสูบเล็กหรือยาสูบนิโคติน ชื่อวิทยาศาสตร์: "Nicotiana rustica" เป็นไม้ล้มลุก ตั้งตรง ผิวใบหยาบ ปลายใบเรียวแหลม ดอกออกเป็นช่อ สีเหลืองแกมเขียว ผลเป็นแบบแคบซูล กลีบเลี้ยงติดทน มีหลายเมล็ดรูปรีหรือรูปไข่ เป็นพืชที่มีถิ่นกำเนิดในอเมริกาใต้ เป็นยาสูบชนิดแรกที่มีการปลูกเป็นการค้า ก่อนจะแทนที่ด้วย "Nicotiana tobaccum" ที่มีรสอ่อนนุ่มกว่า ปัจจุบันมีความสำคัญทางการค้าน้อยลง ใช้สูบหรือใช้เป็นยานัตถุ์ บุหรี่บางชนิดในปากีสถานจะผสมยาสูบเล็ก 40% ทำให้มีรสและกลิ่นฉุน นิโคตินในยาสูบนี้มี 4-9.5% ซึ่งสูงกว่ายาสูบที่มี 1-3%
คริสเตียนีและนีลเส็น

บริษัท คริสเตียนีและนีลเส็น (ไทย) จำกัด (มหาชน) (ชื่อย่อ CNT) ดำเนินธุรกิจรับเหมาก่อสร้างมาตั้งแต่ พ.ศ. 2447 เป็นผู้รับเหมาก่อสร้าง อนุสาวรีย์ประชาธิปไตย และ สนามฟุตบอลธรรมศาสตร์ รังสิต
ประวัติ.
ก่อตั้งโดยวิศวกรชาวเดนมาร์กชื่อ รูดอฟ คริสเตียนี และกัปตันเรือชาวเดนมาร์ก อาเจ้ นีลเส็น ใน พ.ศ. 2447 ที่ประเทศเดนมาร์ก โดยรับเหมาก่อสร้างสะพาน งานโครงสร้างเหล็ก งานต่อเรือ และ โครงสร้างคอนกรีต หลังจากเกิด สงครามโลกครั้งที่ 1ได้ขยายการรับงานไปทั่วโลก อาทิ อังกฤษ ภูมิภาคอเมริกาใต้ ออสเตรเลีย และ แอฟริกา
บริษัท คริสเตียนีและนีลเส็น (สยาม) จำกัด จดทะเบียนเป็นบริษัทอย่างเป็นทางการเมื่อวันที่ 10 กันยายน 2473 โดยมีผู้ถือหุ้นหลักคือ สำนักงานทรัพย์สินส่วนพระมหากษัตริย์ บริษัท อีสท์ เอเชียติก และบริษัท คริสเตียนีและนีลเส็น จำกัด กรุงโคเปนเฮเกน ต่อมาใน พ.ศ. 2492 ได้เปลี่ยนชื่อเป็น บริษัท คริสเตียนีและนีลเส็น (ไทย) จำกัด 
ใน พ.ศ. 2534 บริษัท คริสเตียนีและนีลเส็น เป็นบริษัทที่ดำเนินธุรกิจก่อสร้างแห่งแรกที่เข้าจดทะเบียนในตลาดหลักทรัพย์แห่งประเทศไทย และต่อมาในเดือนพฤศจิกายน พ.ศ. 2535 บริษัทฯ ได้เปลี่ยนชื่อเป็น บริษัท คริสเตียนีและนีลเส็น (ไทย) จำกัด (มหาชน) ต่อมาในเดือนธันวาคมปีเดียวกัน บริษัทฯ ได้เข้าซื้อกิจการทั้งหมดของบริษัทแม่ที่เป็นบริษัทมหาชนในประเทศเดนมาร์ค นับเป็นการสร้างประวัติศาสตร์ การเข้าซื้อกิจการลักษณะนี้เป็นครั้งแรกในประเทศไทย
กลุ่มอาการอักเสบจากภาวะฟื้นตัวของระบบภูมิคุ้มกัน

กลุ่มอาการอักเสบจากภาวะฟื้นตัวของระบบภูมิคุ้มกัน  เป็นภาวะที่พบในผู้ป่วยโรคที่ทำให้มีภาวะภูมิคุ้มกันต่ำ ในช่วงที่ภูมิคุ้มกันกำลังฟื้นตัว และทำปฏิกิริยากับการติดเชื้อฉวยโอกาสที่มีอยู่ก่อนจนทำให้เกิดปฏิกิริยาการอักเสบอย่างรุนแรง จนทำให้ดูเหมือนว่ามีอาการแย่ลง
กระจับ

กระจับ (กระจับนักมวย) คืออุปกรณ์ป้องกันตัวอย่างหนึ่งในกีฬาชกมวยหรือรวมถึงศิลปะต่อสู้ชนิดอื่น ที่นักมวยจะต้องสวมใส่เพื่อให้เกิดความกระชับและป้องกันแรงกระแทกที่จะเกิดบริเวณอวัยวะเพศ เนื่องจากในกีฬาประเภทนี้มีความเสี่ยงที่จะพลาดพลั้งทำให้บาดเจ็บบริเวณท้องน้อยและช่วงขาหนีบได้ง่าย แม้จะมีกติกากำหนดห้ามไว้แล้วก็ตาม เช่น กีฬามวยมีกติกาห้ามชกใต้เข็มขัด เป็นต้น
ลักษณะของกระจับ.
กระจับนักมวยมีการออกแบบในหลายลักษณะเพื่อให้เหมาะสมกับการใช้งาน ในอดีตนั้นรูปร่างกระจับเป็นที่รู้จักกันจะเป็นแบบที่ใช้สำหรับนักมวยไทย เป็นแบบดั้งเดิมคือมีลักษณะเป็นแค่ถ้วยกระเปาะ (cup) ทำจากโลหะขนาดพอเหมาะสำหรับปกปิดด้านหน้าของอวัยวะเพศชายและถุงอัณฑะเท่านั้น และใช้เชือกผูกร้อยให้แน่นกับเอวและง่ามขา โดยนักมวยจะผูกกระจับไว้นอกกางเกงชั้นในก่อนจะสวมกางเกงมวยอีกชั้นหนึ่ง ขณะที่กระจับในการแข่งขันสากลแทนที่จะร้อยเชือกแบบเดิมก็มีการนำเอากระเปาะ (cup) ดังกล่าวไปสวมเข้ากับกางเกงสปอตเตอร์ (supporter) ทำให้สวมใส่ได้ง่ายและกระชับขึ้น
ปัจจุบันกระจับได้ถูกออกแบบให้เหมาะสมสำหรับนักกีฬามากขึ้น โดยมีการผลิตออกมาเป็นการเฉพาะให้เหมาะสมกับสรีรร่างกายและมีประสิทธิภาพในการป้องกันการบาดเจ็บได้สูงสุด เช่น กระจับในกีฬามวยสากลจะออกแบบให้ครอบคลุมได้ทั่วทั้งบริเวณท้องน้อย มักทำจากแผ่นโฟมพลาสติกหุ้มด้วยหนังเพื่อให้มีการดูดซับแรงกระแทกได้ดีขึ้นต่างจากโลหะ และติดแถบยางยืดในตัวแบบกางเกงสปอตเตอร์ทำให้ใส่ขณะฝึกซ้อมได้ง่าย ทำให้ใส่ทับกางเกงมวยไว้ภายนอกได้ นอกจากนี้ยังมีการผลิตกระจับเฉพาะสำหรับนักกีฬาเพศหญิงด้วย
ประโยชน์ด้านความปลอดภัย.
เนื่องจากบริเวณอวัยวะสืบพันธุ์ของทั้งเพศชายและเพศหญิงมีความเปราะบางต่อแรงกระแทกและบริเวณนี้ยังมีเส้นประสาทรับความเจ็บปวดมาเลี้ยงมากทำให้เกิดความเจ็บปวดได้อย่างรุนแรง จึงมีความจำเป็นต้องหาอุปกรณ์ที่เป็นเกราะป้องกันมาใช้ในกีฬาที่ต้องปะทะร่างกายกัน ในกีฬาชกมวยการโดนต่อยถูกไข่ด้วยหมัดแม้จะใส่นวมก็อาจทำให้เกิดการเสื่อมสมรรถภาพทางเพศ โดยแรงชกอาจทำให้อัณฑะแตก (Testicular rupture) หรือองคชาติหัก (penile fracture) ได้ กระจับจึงช่วยเป็นเกราะป้องกันแรงกระแทกโดยตรง นอกจากนี้ผลจากการครอบรัดอวัยวะเพศอย่างแน่นหนาจะช่วยป้องกันการขาดเลือดจากการบิดหมุนของอัณะฑะ (Testicular torsion) ซึ่งพบบ่อยในกีฬาที่ต้องเคลื่อนไหวร่างกายอย่างรุนแรง
โรโบคอป

โรโบคอป  เป็นภาพยนตร์แอ็คชั่นแนววิทยาศาสตร์ อเมริกันที่ออกฉายปี ค.ศ. 1987 ที่ กำกับโดย พอล เวอร์โฮเวน สร้างโดยบริษัท โอไรออน พิกเจอรส์ ภาพยนตร์เรื่องนี้เป็นภาคแรก และมีภาคต่อคือ โรโบคอป 2 และ โรโบคอป 3 ตามมา และ มีการนำกลับมาสร้างใหม่ในเวอร์ชันปี ค.ศ. 2014 ใช้ชื่อเรื่อง โรโบคอป (ภาพยนตร์ พ.ศ. 2557) 
ภาพยนตรเรื่องนี้กล่าวถึงนายตำรวจคนหนึ่งที่ติดตามกลุ่มโจรปล้นธนาคารไปพร้อมคู่หู และถูกสังหารโดยกลุ่มคนร้ายระหว่างบุกเข้าจับกุมโดยระหว่างนั้นคู่หูถูกทำร้ายหมดสติไปจึงไม่สามารถมาช่วยเหลือได้ทัน เขาได้ฟื้นคืนชีพขึ้นมาอีกครั้งด้วยฝีมือของทีมนักวิทยาศาสตร์ของบริษัท โอซีพี ซึ่งกำลังมองหาตำรวจเข้าร่วมการทดลองโครงการ โรโบคอป ซึ่งทำให้เขากลายเป็นไซบอร์ก ตำรวจเหล็กผู้พิทักษ์กฎหมายคนแรกและคนเดียว โรโบคอป
การนำกลับมาสร้างใหม่.
ต่อมาในปี 2014 โจเซ่ เปดิวฮ่า ได้นำเอาภาพยนตร์เรื่องนี้ไปสร้างใหม่ ในชื่อ โรโบคอป (RoboCop) ออกฉายในปี 2014 นำแสดงโดย โจแอล คินนาแมน, แกรี โอลด์แมน, ไมเคิล คีตัน, ซามูเอล แอล. แจ็กสัน
ปิดหน่วยล่า คนหมาเดือด

ปิดหน่วยล่า คนหมาเดือด  เป็นภาพยนตร์แอ็คชั่นฮ่องกง ค.ศ. 2013 ที่กำกับโดยหวัง จื่อหมิง โดยเป็นการเปิดตัวผลงานกำกับภาพยนตร์เรื่องแรกของเขา นำแสดงโดยเจ็ท ลี และเหวินจาง ซึ่งเป็นการร่วมงานกันครั้งที่สามของพวกเขาหลังจากผลงาน "Ocean Heaven" และ"ตำนานเดชนางพญางูขาว" โดยภาพยนตร์ชุดนี้ได้รับการเปิดตัวในโรงภาพยนตร์ ช่วงเดือนมิถุนายน ค.ศ. 2013 
เนื้อเรื่องย่อ.
ในช่วงระยะเวลาเพียง 3 เดือน ได้เกิดคดีฆาตกรรมแห่งรอยยิ้มขึ้นถึงสามคดี สร้างความตื่นตะลึงต่อเขตบริหารพิเศษฮ่องกง ในขณะที่เขาสืบสวนคดีฆาตกรรม นักสืบหนุ่มหวัง ปู้เอ้อร์ (นำแสดงโดยเหวินจาง) ซึ่งเป็นตัวโจ๊กผู้บ้าบิ่นแห่งสถานีตำรวจ ได้ออกแถลงการณ์ที่น่าตกใจว่านี่เป็นคดีฆาตกรรมต่อเนื่อง
การสร้าง.
"ปิดหน่วยล่า คนหมาเดือด" เริ่มการถ่ายทำขึ้นในเดือนกรกฎาคม ค.ศ. 2012 ที่เขตบริหารพิเศษฮ่องกง โดยได้มีอุบัติเหตุเกิดขึ้นในฉากไล่ล่ารถยนต์ที่โรงบำบัดน้ำชาเถียน ที่ซึ่งรถยนต์ได้สูญเสียการควบคุมและพลิกคว่ำจนเกือบทำลายการถ่ายทำภาพยนตร์ ส่งผลให้มีผู้บาดเจ็บเก้าคน ซึ่งเป็นชาย 8 คนและหญิง 1 คน รวมถึงอีกหลายคนต้องติดอยู่ในรถ